18:46 24 Феврал 2018\n12:54 11.10.2017 (Янгиланган 13:25 11.10.2017) Ҳавола олиш\nШу вақтга қадар ЎзПФЛ бош директори лавозимида ишлаб келган Фарҳод Магаметов ўз вазифасидан озод этилди\nТОШКЕНТ, 11 окт – Sputnik. Ўзбекистон Футбол Федерациясининг навбатдан ташқари йиғилишида Ўзбекистон Профессионал Футбол Лигаси раҳбариятидаги ўзгаришлар кўриб чиқилди. Бу ҳақда федерация матбуот хизмати хабар бермоқда.\nҒофуров Омон Файзуллаевич 1984 йилда Тошкент шаҳрида туғилган. Ўзбекистон давлат жаҳон тиллари университетини тамомлаган. Фаолияти давомида спорт ташкилотлари, шу жумладан, Ўзбекистон Маданият ва спорт ишлари вазирлигида турли лавозимларда ишлаган. Рус, испан ва инглиз тилларида сўзлаша олади.\nЭслатиб ўтамиз, илгарироқ Ўзбекистон Футбол Федерацияси президенти Умид Аҳмаджонов мамлакат футбол тизими раҳбариятида катта ўзгаришлар бўлишини маълум қилганди.


Наманганлик фирма раҳбари солиқ яширгани учун 4 марта судланди\n15:11 / 18.07.2015\nНаманганда фаолият юритаётган Lyuks beton montaj МЧЖ раҳбари Отабек Собиров давлатдан даромадларини яширгани боис 4 марта жиноий жавобгарликка топширилди. Бу ҳақда “Ҳуқуқ” газетаси хабар бермоқда.\nУ судланиб, икки марта жиноий жавобгарликка тортилди. Учинчи бор у ойлик иш ҳақининг 30 фоизини давлат даромади ҳисобига ушлаб қолган ҳолда уч йилга ахлоқ тузатиш иши жазоси тайинланди. Ушбу муддатнинг тугашига эса бир йил саккиз ой бор эди.\nУ 2013 йилнинг учинчи чораги бўйича Наманган шаҳар ДСИга жамият томонидан кўрсатилган хизмат ва бажарилган ишлар бўйича ҳисобот топширганда, унга сохта маълумот киритиб, 37.198 млн сўмлик ягона солиқ тўловларини яширишга уринди. Шунингдек, Собиров бу борадаги қонун ва қонуности ҳужжатлари талабларига зид равишда 153.722 млн сўмлик дебиторлик қарзларининг муддатини ўтказиб юборди. Бундан ташқари, жамиятда иш ҳақидан қарздорлик келиб чиқишига сабаб бўлди.\nСуд томонидан Собировга тегишли жазо тайинланди.


Бизга чет эл сериаллари керакми? - Mulohazalar - Твой форум!\nБизга чет эл сериаллари керакми?\nStarted by Улугбек, 22.06.2010 13:21\nPosted 22.06.2010 13:21\nЯкинда Интернетда маълумот кидириб 7х7 газетаси сайтига тушиб колдим. У ерда чет эл сериалларини коралаб макола езилган экан. Хуш, агар шу макола муаллифини гапи буйича сериаллар бизни емонликка ундаши мумкин экан, нимага махсус комиссия ушбу сериалларни ТВга чикишига рухсат беради. Мен уйлайманки чет эл сериалларини намойиш этиш учун махсус комиссия ишласа керак. Ёки бу босма оммавий ахборот воситаларини ТВга "хужуми"ми? Ва умуман, токи узимизни Узбекистонда улдим-куйдим сериалларни секин камайтириб сифатли тарихий, кизикарли сериаллар яратилмас экан биз хали хам уша чет эл сериалларини куриб бораверамиз.\nОллохга шукрки сериал яратиш анча улгайиб колди Узбекистонда. Энди аввал видеофильм холида олинган айрим тарихий сериалларни кайтадан олиш зарур эмасмикан? Бобур, Алпомиш, Амир Темур кабилар хаёти хакида мени фикримча сериаллар олиш зарур. Юртимиз бундай, номи дунега кетган инсонларга бой. Шундай сериалларни купайтиришса уз-узидан ешларни юртимиз тарихи, утмишдаги хает тарзи ва бошкаларга кизикиши ортса керак?\nКим нима дейди шу борада?\nPosted 22.06.2010 17:17\nАлбатта керак деб хисоблайман.\nАммо, менинг фикримча, бугунги кунда, бундай сериалларни олиш учун хусусий ташкилотларнинг маблаги етарли эмас. Шунинг учун Давлат (Маданият Вазирлиги) томонидан бу масалани ечиш хатти-хараткатлар курилиши лозим деб хисоблайман.\nАммо, менинг фикримча, чет эл сериалларидан хам воз кечиш керак дегани эмас. Бошка мамлакатларни тарихини билиш, ахоли онги оширишга ердам беради. Колверса, дунёга машхур илмий комедик (House MD, The big bang theory каби) сериалларни узбек тилига угирилса, ёшларни билимини оширишга, оз булсада, ёрдам буларди.\nPosted 23.06.2010 12:26\n100 фоиз кушиламан бу гапларингизга.\nabcd 1 281\nPosted 23.06.2010 12:45\nсериаллардан тушадиган фойда унчали куп эмас. Шунинг учун хам бизда уларга ахамият паст. Бир сериални яратиш учун маблаг, куп одам, актерлар, монтаж ва хоказолар керак. Тушадиган фойдаси факат ТВдаги реклама, уям булса билишимча унча котта даромад келтирмайди.\nУндан кури чет эл сериалларини тайер сотиб олиб, дубляж килинса харажатиям камрок.\nМен корейс, турк сериалларини котта фанатимасман, аммо бир нечталарини куриб тураман вакти вакти билан.\nPosted 23.06.2010 13:42\nУзим хам анчадан буен курганим йук. Якинда Кашкирлар маконини олиб келдим Узбекистондан. Курганларга купинча харакатлари еккан экан. Лекин мен бу сериалда бошка нарсани кургандай булдим. Бунда давлатни устуворлиги яккол курсатилган. Халк учун, миллат учун жонини беришга тайерлиги курсатилган. мана бундай фильмларни олишса яхши буларди. Узбек миллатини кукка кутариш вакти келмадимикан?\nSamigo 7 995\nМен эса, Узбекистонда яшаб туриб, узбек каналларидан кура россия каналларини, хаттоки, мен учун энг зерикарли Культура каналини хам купрок кураман. Бу мени узимга хам ёкмайди.\nОлдинлари, Ёшлар канали нисбатан анча яхши эди. Энди уям бир нави булиб колди B)\nКани энди, бизда хам, ану урисларникига ухшаган, масалан, СТСдаги Галелеога, National Geographic, WILD лардаги ва шунга ухшаган яхши, илмий оммабоп курсатувлар купрок булса. Тугри, хозир хам бор, лекин жуда кам.\nСериалларга келсак, мен уларни курмайман, шунинг учун, улар хакида фикр билдира олмайман.\nСериаллардан, LOST га ухшаганларини куришим мумкин.\nPosted 24.06.2010 02:47\nСиз айтгандай телелойихалар мавжуд. Лекин курсангиз дарров "оригинал" билан солиштирасиз. Солиштириб накадар бачкана килиб ишланганлигини аниклайсиз ва "Учир ановини" деб юборасиз еки секин спутниковый каналларга утиб кетасиз. Хуш бундан ким ютади Сизми еки УзТВми? Албатта Сиз ютасиз, УзТВ эса яна тирсагини тишлаб утиради. Тугри, миллий махсулот дегани бор. Узбекистонда жиянларим "Ёшлардан" айрим кизикарли телетомошаларни куришади. Нимани куряпсизлар десам "Ха, шунчаки". Мана шу жавоб билан УзТВ дагилар кизикиб куришганмикан. Уларни сериаллар куйиши факат вактни банд килиш ва томошабинни жалб этишдир деб уйлайман. Орасида яхши сериалларни куриб гохида кизикиб колиб ишларим хам колиб кетар эди. Агар вилоятларни чекка худудларида хам Сиздаги каби имкониятлар булганда улар хам спутниковый каналлар куриб утирармиди?\nPosted 24.06.2010 04:58\n.... Агар вилоятларни чекка худудларида хам Сиздаги каби имкониятлар булганда улар хам спутниковый каналлар куриб утирармиди?\nАлбатта куриб утираэдилар Узбек тилида булганда.\nТилини тушунмасангиз, куриб утирасизми? Анча кизик булганда хам.\nPosted 24.06.2010 05:36\nСпутникда Форум ТВ узбек тилида. Сифати хам яхши. Курса булади. Ану, туркманларни 4 та каналидан кура анча яхши булгани билан, барибир урисларникига ухшаган эмас\nPosted 24.06.2010 07:15 (edited)\nТугри, миллий махсулот дегани бор.\nбизда миллий махсулот?? Колган гапларизга кушиламан, манимча танлаш имконияти буса, миллий каналларни кизикиш билан курадиганларни сони анча кам буларди. Узим ТВ кам курсамда, бир хилда 30 та канал бусаям, нима куришши билмийсиз, ушалар бумасаю, факат миллий канал буса унда телевизорри керагиям йук ^_^\nEdited 24.06.2010 09:57 by Pilligrim\nBB code тузатилди.\nPosted 24.06.2010 07:36\nТугри, миллий махсулот дегани бор :wacko: ,\nШунинг учун "Ха, шунчаки" деган гапни езган эдим. Яъни УзТВ каналларини куришдан бошка имконияти йук. Миллий махсулот деганда чикаётган узбек сериалларини назарда тутган эдим.\nPosted 24.06.2010 07:44\nУзбек сериалларидан факат "бир кам дуне" ни дискда кургандим, емонмас, (поднимает довольно таки актуальные вопросы) Бошкаларини билмадим..\nPosted 24.06.2010 08:13\nТелевидиниенинг узига келсак, болалар учун яратилган дастурлар менинг фикримча унчалик емон эмас. Жиянларим кизикиб куришади. Узи узбек сериалларидан кайсиларни биласиз?\nМен билганларим - Бир кам дуне, Сардор, Остона, якинда булди - совчилар и яна бир икта сериал бор номларини билмиман\nЭски сериаллар хам бор кимлардур эсида булса керак - Тойчок, Чархпалак, Шайтанат, Кунгил кучалари булар анча сифталирок манимча хозиргиларга нисбатан еки купайиб кетганлиги учун шунака куринса керак\nPosted 24.06.2010 11:18 (edited)\nБу мавзуда (топикда) факат ўзбек сериаллари мухокама килинади.\nЎзбек телевидениеси учун янги мавзу очишларингизни сўрайман.\nEdited 24.06.2010 11:19 by Pilligrim\nPosted 24.06.2010 19:24\nУзи пичокка илинадиган узбек сериаллари борми? Узбек киноси мени назаримда бир тийинга киммат булиб колди, хаммаси улдим-куйдим, ла-ла, ванг-ванг, кискаси-хинд киносини булмагур копияси. Факат бир-иккита дурустрок фильмлар бор-у хам булса комедиялар- масалан "Улфатлар"га ухшаган. Бир вактлар Узбекфильм СССРда энг кучли студиялардан бири эди.\nPosted 25.06.2010 04:34\nХозир пичокка илинадиган, гушти йук лекин ёги куп булган сериаллар бор. Аввал чиккан сериалларни куриб хозиргилар кандай саезлашиб кетганини красиз. Аввалгиларда сценарийлар, актерлар ижроси кучли булган. Хозиргиларда эса кийин айтиш. Узбекистонда булганимда охирги "кузим тушган сериал" бу "Туташ такдирлар" сценарий дуруст, ижроси хам чакки эмас.\nЛекин асосий мавзулардан четлашиб кетиб колдик. Чет эл сериалларида нимани курасиз. Яъни сюжет, ижро, таъсирчанлик. Тошкентда бир вактлари берилган хинд сериали бор эди. Номини билмайман. Бундай саез сериалларни куйиш кимга фойдали. Бу нарса бир томонлама ендошиш тугри булмайди. Икки томонодан, йук куп томондан куриш керак бундай сериалларни. Яхшилигини куриб фарзандларга етказиш керак, ёмонлигини эса элаб ташлаб бу нарсани ёмонлигини фарзандларга тушунтириш керак. Айникса бундай холатда турли хил жангари услубда олинган сериалларни куриш керак. Албатта булар хаммаси оддий томошабин фикри.\nPosted 25.06.2010 06:40\nХар гал "Илхом"га борганлигимда бизада яхши актерлар була туриб, айтиб утилган "миллий махсулот" ни йуклигига хайронман.\nPosted 27.06.2010 07:46\nБир танишим якинда гапириб колди . Корейс сериаллари асосан корейс маданият маркази кошида канакадир фонд томонидан Узбекистонга текинга хавола этиларкан, максад уз маданиятини тикиштириш.\nЭтибор беринг-а ез емгири, киш сонатаси , бахор шамоли. куз урагани жумонг, хоказо.\nБиттаси кизи карис бола б-н кореага кочиб кетганидан йиглаб гапирди ,жавобига бошкаси айтдики\n"болейзга купрок карис сериалини курсатин . " (майли бу бошка масала).\nPosted 27.06.2010 08:25 (edited)\nХуш. Мана, секин-аста мавзу масаласи очиляпти десам муболага булмайди. Биттаси кочибди. Нимага кочади. Сабаби сериаллардаги, кинолардаги хаётни куряпти. Вокеа-ходисалардан хулоса чикариш узимизга хавола. Яъни кандай тарбия курган булса, кандай эътикодда булса, дунекараши кандай курилган булса шунга караб ота-онасига, кавм-кариндошига, дуст-биродарларига жавоб килади. Тарбияси яхши, эътикоди мустахкам, дунекараши кенг булмаган ешлар сериал ва киноларга ишониб яшашади. Ахир хаёт кинодан олинмайдику. Лекин "Кино хаётдан олинади" дейдиганлар хам бор. Агар фарзандимиз чет эл сериаллари таъсири остида бузилиб бораетган булса умуман кераги йук бундай сериалларни, текинга беришса хам ва хаттоки эфир вактини тулашса хам.\nЧет эл серилларидан керакли хулоса чикариш учун уз юртининг фарзанди булиш даркор. Сериаллардаги вокеаларни ешлар учун катталар шархлаб берса емон булмасди. Лекин катталаримиз кандай тарзда бунга тайерлиги бу алохида масала. Тушунадиган ешлар узларини хулосаларини чикариб олишверади. Хаммага салом.\nEdited 27.06.2010 08:30 by Слон\nPosted 29.06.2010 09:43 (edited)\nуз тв да курсатилаётган чеи эл сериалларни кургани кузим йук!!!, чунки булардан хеч кандай фойда йук, аксинча уй бекаларини вактини утказгани холос, тушунмиман анови эсмералдасини адашмасам 2002 йилдан бери кайтаргани кайтарган. турмуш уртогим билан хар доим жанжал ушбу тутуриги йук сериалларни деб чикади, чунки уй вазифалари унутилади ва нотугри дунёкарашни вужудга келтиради, ундан кура хаётий ва миллий ахамиятга эга нарсаларга купрок эътибор бериш керак. узбекча сериалларда купрок сунъийлик борлиги учун охирги пайтларда улардан хам норозиман\nEdited 29.06.2010 09:46 by BOBBA\nсвязист 1 712\nPosted 29.06.2010 16:14\nУзимизники булмагандан кейин чет элникини курамизда. Яхшиям-ки Корея сериаллари бор, хар калай бизга якинрок. Туркларники тугрисида нима дейсизлар?\nPosted 30.06.2010 01:56\nХаммаси бир гур.\nХаммаси бир гур.Якинда Сурия араб сериали кетганиди- такдир синовимией .\nОйим1-2 сериясини куриб вообщем шарманда экану булар девордилар.Кейин сурасам кайта куйилармиш тв томошабинлар талабига биноан.тавба.\nPosted 30.06.2010 04:42\nКореяни бизга нимаси якин? тушунмадим, кузи кисиклигими, уларнинг маданияти бизникига умуман тугри келмайди. уларнинг хатти харакатини куриб бу халк телбалардан ёки онги пастлардан иборат дейди киши (жиддийлик йук, эркакларини аёллардан фарки йук) масалан анови жумонини олайлик, махалламизда 1 йил олдин 2та 9-10 ёшли бола бир-бири билан узун ёгочлар билан "уруш-уруш" уйнаётиб бири иккинчисини кузини уйиб куйганини курганман, хуш айтингчи бундан халкимиз зарар куряптими ёки фойда, минг лаънатлаган онаси ушани, гапимни башкалар хам куллаб кувватласа керак. гап тугриси сериал кайси мамлакатники хакида кетаётгани йук, гап уз твси факат сериалларга ихтисослашган канал булиб кетяпти, спорт каналида сериал куйилишига нима дейсиз, аклга сигмайди!!!!!!!! ахолининг аксарият кисмида кабел ёки спутник антенна йук, шунинг учун уларнинг боши сериаллардан чикмай кетган, гуёки "телевидение-бу сериал", эркакларни аёли билан утириб сериал куришига нима дейсиз? унинг урнига "оталар сузи...." сифатида олинган фильмлардан купрок булса дейман, хуш бошкаларнинг фикри кандай\nPosted 30.06.2010 06:25\nКореяни бизга факат пул топиш давлати хисобида якин. Корея бориб келганлар ва уша ерда турганлар куп. Шунга якин булса керак. Маданият, тарих кабилари умуман узок. Масофасини айтмаса хам булаверади. Жумонглари хит киворди. Мен бир нарса хайрон колдим. Уша сериалларни танкид килган газеталар айнан уша сериалларни анонсларини чоп этарди хар хафтада. Нимага бундай килишаркин деб уйлаб, шу фикрга келдим: Газета сахифа ТВ да эса эфир буш булиб коляптимикан-а? Агар спорт телеканалида спортга оид сериал беришса яхшидур, лекин ошириб юбормаса булгани. Телевидение бу сериал деган хаел сингиб булди. ТВ хабарлар курсатиш, хар хил кизикарли передачалар, концертлар бериш урнини бой бериб булди. У факат сериал курсатиш манбасига айланди. Бу дарчани тулдириш учун квалификация етмаяптимикан. Маданият институтларини битириб ешлар каекка суряпти экан. Уша Кореяга булса керакда.\nТурк сериалларидан хам русча айтгандай "мыльный опера"лар купайиб кетди. Узига керакли буладими йукми биринчи куришда хулоса килволаман. Шубхалансам, ташлаб куяман. "Кашкирлар макони"ни икки йилдан кейин кура бошладим. Аввал бу сериалга яраша хали фикрлай олмаслигимни билиб шундай килдим. Купчилик ешлар бу сериални куриб "Ана кара нима килиб ташлади узи, ВОЙ, ВОЙ" деган хайкириклар булар эди. Лекин сериални куриб канчалик чукур ишланганини тушундим. Охирига етказилган асар деса булади.\nУзбек сериалларидан кайта курсатишганда "Мехмонжонлардан айланай"ни мазза килиб курдим. Ана бу узбек хаетига тугри келадиган сериал булиб чикди назаримда. ТВ дагиларга илтимосим бор эди: Илтимос, тарихий сериалларни олсангизлар. Актерларимиз, сценаристлар, режиссерларимиз кучли булса яна нима кам. Маблагми? Бу топиш осон булса керак. 7 та булмагур кинога ажратилган пулга битта сериал олинса керак?\nPosted 30.06.2010 06:49\nКореяни бизга факат пул топиш давлати хисобида якин. Корея бориб келганлар ва уша ерда турганлар куп. Шунга якин булса керак. Маданият, тарих кабилари умуман узок. Масофасини айтмаса хам булаверади. Жумонглари хит киворди. Мен бир нарса хайрон колдим. Уша сериалларни танкид килган газеталар айнан уша сериалларни анонсларини чоп этарди хар хафтада.\nюкоридаги фикрларингизга кушиламан, лекин бундан ошигига эмас. мен уша газеталарни умуман курмаган эканман, у ерда нима деб ёзилган узи? фикрларингиз билан булишсангиз ёмон булмасди.\nгазеталарга тухталадиган булсак, газета яхши "кетиши" учун ахолини купрок кизиктирадиган нарсаларни чоп этишга харакат килади, узингиз уйланг ахолининг карийб 60-70% сериаллар куришса, бундан бошка нимага газеталар таяниши керак? узимга келадиган булсак, охирги пайтларда умуман узбекча газеталар укимай куйдим, сабаби ута бачканалишиб кетган айримлари


Ҳукумат, тармоқ ва ҳудудлар раҳбарларининг ҳисоботи мунтазам эшитилади | "Адолат" СДП\nҲукумат, тармоқ ва ҳудудлар раҳбарларининг ҳисоботи мунтазам эшитилади\nПрезидентимизнинг парламентга Мурожаатномаси ҳар сафар катта сиёсий воқелик бўлади. Бу гал ҳам шундай бўлди. Давлат бошқарувининг бундай демократик усули бугун юртимизда олиб борилаётган кенг кўламли ислоҳотлар, аввало, халқ билан мулоқот принципига ўзаро уйғун ва ҳамоҳанг бўлиб, ҳар биримизнинг иш фаолиятимиз самарадорлигини оширишга хизмат қилиши билан бирга, соҳаларнинг тизимли ривожланишида ҳам муҳим дастуриламал бўляпти.\nБугунги Мурожаатномада юртимизда ҳар бир соҳада амалга оширилган оширилган ишлар танқдий-таҳлил қилиниб, давлат Дастурлари доирасида амалга оширилган ишларга ҳам алоҳида тўхталиб ўтилди. Хусусан, “Обод қишлоқ” ва “Обод маҳалла” дастурлари доирасида 479 та қишлоқ ва овулда, шаҳарлардаги 116 та маҳаллада кенг кўламли қурилиш ва ободонлаштириш ишлари бажарилди. Қишлоқ жойларда 17 минг 100 та, шаҳарларда 17 минг 600 та жами 2016 йилга нисбатан салкам уч баробар кўп арзон ва шинам уйлар қурилди. Кам таъминланган ва уй-жой шароитини яхшилашга муҳтож 5 мингта оилага, жумладан, ногиронлиги бўлган аёлларга ипотека кредити асосида арзон уй-жойлар сотиб олиш учун 116 миллиард сўмдан зиёд бошланғич бадал тўлаб берилди.\nАлбатта, бу каби ишлар халқимизнинг янада яхши яшашида муҳим омил бўляпти.\nМурожаатномада давлатимиз раҳбари мамлакатимизда 2020 йилни — “Илм-маърифат ва рақамли иқтисодиётни ривожлантириши йили”, деб эълон қилди. Албатта, илм-маърифат юксалган жойда барқарор ривожланиш, тараққий этиш бўлади. Президентимиз жорий йилда “рақамли иқтисодиёт”ни ривожлантириш бўйича туб бурилиш қилишимиз керак, деб таъкидлади. Бунда, биринчи навбатда, қурилиш, энергетика, қишлоқ ва сув хўжалиги, транспорт, геология, кадастр, соғлиқни сақлаш, таълим, архив соҳаларини тўлиқ рақамлаштириш лозим. Ҳар бир қулайлик аҳолимиз манфаатларига хизмат қилиши баробарида уларнинг юмушини енгил этиб, фаровонлигини оширишга хизмат қилади.\nЭндиликда биз — парламент вакиллари илм-маърифат ва рақамли иқтисодиётни ривожлантириш борасида амалга оширилаётган ишлар тўғрисида Ҳукумат, тармоқ ва ҳудудлар раҳбарларининг ҳисоботини мунтазам эшитиб борамиз. Ушбу механизмнинг жорий этилиши белгиланган вазифаларнинг ҳаётимизга самарали жорий этилишида муҳим омил бўлади.\nХулоса қилиб айтганда, давлатимиз раҳбарининг Олий Мажлис палаталарига тақдим этган Мурожаатномаси мамлакатимиз ҳаётининг энг муҳим йўналишларини белгилаб берди. Бу борада биз депутатлардан тегишли хулосалар чиқариб, соҳаларнинг янада ривожланишига хизмат қиладиган қонунлар ишлаб чиқишда фаоллик кўрсатишимиз керак.


Самарканд вилояти мусикали драма театри\nСамарқанд вилоят мусиқали драма театр жамоаси маҳаллада ижодий учрашув ўтказди.\nСамарқанд вилоят мусиқали драма театрида Заҳириддин Муҳаммад Бобур (1483-1530) таваллуди нишонланди\nСамарқанд вилоят мусиқали драма теарига янги автобус топширилди.\nСамарқанд вилоят мусиқали драма театрида яна премьера!\nҲазрат Навоийга эҳтиром!\nСамарқанд вилоят мусиқали драма театрида "Бремен созандалари" эртак томоша Премьераси!\nБолалар қалбимиз қувончи\nЎзбекистон Респудликаси Қуролли кучлари Кичик мутахасисларини тайёрлаш маркази курсантлари Самарқанд театрида\nСамарқанд вилоят мусиқали драма театри саҳнасида “Янги йил” томошалари\n“ЭДИП” Саҳналаштирувчи режиссёр: Овлякули Ходжақули Спектакл жаҳон драматургиясида алоҳида мақомга эга Софокл ва Сенека асарлари асосида ишланган инсценировканинг саҳнавий талқинидан иборат. Унда тақдиру-азал қаршисида ожиз одам қисматининг энг нозик жиҳатлари, авлодларга муносабат, кибр ва нафс тажовузи, ўтмишдаги хато ва жиноятларни ғаразли, узоқ тафтиш қилишнинг салбий оқибатлари каби масалалар хусусида фикр юритилади. Саҳна асари декорацияси ва режиссураси фожеа моҳиятини атрофлича ва чуқур очиб беришни кузда тутиб, жаҳон театрларида эришилган энг илғор методларни татбиқ этиш билан ўзига хос ечимларни намоён қилади.


Профессор Ғайрат Қориев: «Қариндошлар ўртасида никоҳга йўл қўйганлар жазоланиши керак» - Zamin.uz\nПрофессор Ғайрат Қориев: «Қариндошлар ўртасида никоҳга йўл қўйганлар жазоланиши керак»\nРеспублика ихтисослаштирилган нейрохирургия илмий-амалий тиббиёт маркази директори Ғайрат Қориев шифокорлар учун айниқса мураккаб ўтган 2020 йил сўнгида «Ўзбекистонда хизмат кўрсатган соғлиқни сақлаш ходими» унвони билан тақдирланди.\nШифокор Kun.uz мухбири билан суҳбатда Ўзбекистон тиббиёти, пандемия ва нейрохирургияга доир қатор масалалар юзасидан ўз фикрларини билдирди.\n– Яқинда «Ўзбекистонда хизмат кўрсатган соғлиқни сақлаш ходими» унвони билан мукофотландингиз. Отангиз Марат Қориев ҳам таниқли нейрохирургларидан бири бўлган. Касб танлашингизда унинг ҳиссаси катта эканини айтгансиз.\n– Отам профессор Марат Қориев юртимизда нейрохирургия соҳасининг ривожланишига катта ҳисса қўшган, нейрохирургия мактабининг асосчиси сифатида танилган эди.\nШифокорлар оиласида, ёшлигимдан отамнинг шогирдларига даволаш усуллари бўйича берган маслаҳатларини эшитиб улғайдим, қизиқишим ошарди. Отам кўпинча вилоятлардаги мураккаб операциялар ўтказгани учун уйда кам бўларди. Баъзан дам олиш ёки таътил кунларида укам иккаламизни ўзи билан тез ёрдам машинасида олиб кетар эди. Бугунги кунда дунёнинг турли нуқталаридаги шогирдлари унинг ишини давом эттиришмоқда. Отамнинг вафотига 12 йил бўлди, лекин ҳамон ҳар бир ишимни унинг ўгитларига таяниб бажараман.\nПрезидентимиз Шавкат Миромоновичнинг қўлидан мукофотни оларканман, отам ҳақида, унинг ишини муносиб давом эттиришим ва Ўзбекистондаги нейрохирургик хизматни такомиллаштиришим кераклиги ҳақидаги яхши сўзларини эшитиб хурсанд бўлдим.\n– Тиббиёт узлуксиз ўрганишни талаб қиладиган соҳа. Нейрохирургияда бугун қандай янги тадқиқотлар олиб борилмоқда?\n– Нейрохирургия – бу жадал ривожланаётган соҳа. Технологик тараққиёт ва тиббиёт амалиётига замонавий диагностика ва терапевтик усуллар жорий этилиши нейрохирурглардан доимий равишда ўз устида ишлашни талаб қилади. У мунтазам ўқиши, касалликларни ташхислаш ва даволаш бўйича замонавий ёндошиши керак. Ҳозир вазият тубдан ўзгарган. Бугун дастурлаш асосидаги МРТ текширувлари кўп операцияларни оғриқларсиз амалга ошириш имконини беради.\nЎзбекистондаги тиббиёт ОТМларида нейрохирургия йўналиши бўйича мутахассислар тайёрлашга алоҳида эътибор берилмоқда. Ёш мутахассислар хорижнинг етакчи клиникаларида ўқиш имкониятига эга бўлмоқдалар. Илгари чет элда ўқиш учун моддий ёрдам йўқлиги сабабли ёш мутахассислар сони кам эди. Бироқ, 2017 йилдан бошлаб президент қарорлари туфайли давлат хорижда узоқ муддатли таълимни молиялаштириш учун пул тўлай бошлади. Бу жуда муҳим қадам.\n– Ўзбекистонда мураккаб онкологик операцияларни ўтказиш учун имкониятлар қай даражада?\n– Баъзида беморлар чет элда даволаниш учун қарз олишга, уй-жойини сотишга мажбур бўлишади. Сўнгги йилларда нейрохирургик касалликларни даволашда илгари мамлакатимизда мавжуд бўлмаган кўплаб операциялар амалиёти жорий этилди. Ҳозирда юртимизнинг деярли ҳар бир вилоятида мамлакатимизда ва хорижда ўқиб келган кучли мутахассислар бор.\nМавжуд диагностика ва даволаш ускуналарини модернизация қилиш режалаштирилмоқда, бу эса аҳолига ихтисослашган ёрдам кўрсатишни янада яхшилайди. Нейрохирургия маркази ва ҳудудий клиникаларда айрим турдаги ускуналар сотиб олинган ва улар амалиётда қўлланяпти.\n– Пандемия даврида ишлаш қандай бўлди?\n– Бу йил ҳамма учун қийин бўлди ва нейрохирургия соҳаси ҳам бундан мустасно эмас. Пандемия даврида фаолият анча чекланди. Марказдаги 150 ўриннинг атиги 25 таси ишлади, ходимларимиз таътилга чиқишга ёки тақсимлаш марказларида ишлашга мажбур бўлишди. Биргина бизнинг марказимиздаги 352 нафар ходимдан 127 нафари шундай касалхоналарда ишлашди. Беморлар учун ҳам синов бўлди бу давр. 7 нафар беморимизда коронавирус инфекцияси аниқланиб, улардан 5 нафари кейинчалик коронавирусга чалинган беморларни даволовчи касалхоналарида вафот этди. Марказ ходимларининг аксарияти бу инфекциясини юқтиришди ва хайриятки, ҳаммаси тузалиб кетишди.\nБу йил ўтказилиши керак бўлган бош мия абсцесслари операциялари коронавирус инфекцияси сабаб кечикди. Шунингдек, каверноз синуси тромбозидан ёрдам сўраб кўплаб мурожаатлар бор эди. Бу касаллик жарроҳликсиз узоқ муддатли даволашни талаб этади. Айрим хусусий клиникалар буни жарроҳлик йўли билан даволашларини айтишмоқда, лекин бунга ишонишни тавсия этмайман. Дунёнинг бирон бир давлатида бу касални жарроҳлик билан даволаш қўлланилмайди.\n– Нейрохирургик касалликлардан азият чекаётганлар орасида болалар сони кўп. Касалликни даволашдан кўра, унинг олдини олган осонроқ. Бундай касалликларга чалинмаслик учун ота-оналар нималарга эътибор беришлари лозим?\n– Афсуски, бундай касалликлар болалар ўртасида сезиларли даражада учрайди. Дунё миқёсида солиштирганда бизда бу кўрсаткич нисбатан кам, аммо борлиги ачинарли.\nҚариндошлар ўртасидаги никоҳлар болаларда бу каби касалликларнинг кўпайишига сабаб бўляпти. Ушбу нуқсонларни даволаш учун давлат катта миқдордаги маблағ сарфламоқда, аммо бунинг келиб чиқишини бартараф этмасак ҳаммаси бефойда.\nМени тўғри тушунишларини хоҳлайман, қариндошлар никоҳидан туғилган болаларда шундай касаллик аниқланса, даволаш харажатларни никоҳни ташкиллаштирган ота-оналар мажбурий равишда тўлашлари, шунингдек, ушбу никоҳни рўйхатдан ўтказган шахслар ҳам жавобгарликка тортилиши шарт.\nЭҳтимол, шундагина бундай касалга чалинган болалар сони камаяди.\nОхирги пайтда касалликлар «ёшармоқда». Сабаби оддий – бола компьютерда соатлаб ўтиради, асаб тизимини чарчатади, кўриш қобилияти бузилади ва энг муҳими, соғлом турмуш тарзи йўқолади.\n– Пандемия кўп нарсани таҳлил қилишга имконият яратди, айниқса тиббиёт соҳасида. Ўзингиз фаолият юритаётган тизимда нималарнидир ўзгартириш керак деган фикр бўлдими?\n– Бу йил пандемия бизни дунёга янгича қарашга ўргатди. Пандемияда аввало назоратни кучайтириш, ҳамма ўзини филтрлаши, касалликка гумонланувчи беморларни изоляторда сақлаш лозим.\nИккинчидан, тиббий муассасани алоҳидалаш. Яъни муассасадагиларнинг ташқаридагилар билан мулоқотини чеклаш.\nУчинчидан, ишлаб чиқаришни рақамлаштириш, онлайн консультацияларни кўпайтириш ва ҳудудлараро клиникалар мулоқотини кенгайтириш лозим.\nМен яна бир нарсага эътибор қаратмоқчиман. Меҳнат кодексига биноан, йилига 3 ойгача ҳақ тўланмайдиган таътилга рухсат берилади. Пандемия натижасида болалар боғчалари ва мактаблари ишламай қолди, айрим ходимлар 3 ойдан кейин ишдан чиқишга мажбур бўлдилар. Ушбу моддани пандемия вақтида тўхтатиб туриш тўғрисида биз тиббиёт ходимларининг касаба уюшма қўмитасига ва Меҳнат вазирлигига ёзма равишда мурожаат қилдик, аммо жавоб бўлмади. Айни пайтда ҳам пандемия тугамаганини ҳисобга олсак, бу масалага эътибор қаратилса яхши бўларди.\n– Инсон мияси уни бошқарувчи мураккаб тузилма. Сиз эса шу мия фаолиятини бевосита ўрганган мутахассиссиз. Инсон миясини қандай таърифлаган бўлардингиз?\n– Мия ноёб аъзо. Инсоният мия анатомиясини 100 фоиз ўрганган, аммо унинг функционал қирралари ҳали тўлиқ очилмаган. Одамда 100 миллиардга яқин нейронлар мавжуд, аммо унинг 10 фоизигина ишлайди, қолганлари эса ҳаракатсиз ҳолатда ва фақат маълум шароитларда уларни «ёқиш» имкони бор. Бирон бир жароҳат ёки стрессдан сўнг, одам илгари ўрганмаган бир нечта чет тилларини мукаммал гапириши ёки фавқулодда етти хонали сонларни калкульяторсиз ҳисоблай олиши мумкин. Бундай мисоллар кўп.\nМиянинг яна бир қобилияти – функционал тикланиш. Баъзида шикастланиш ёки касаллик оқибатида одамда айрим хусусиятлар йўқолиши мумкин. Вақт ўтиши билан бу хусусият миянинг бошқа қисмида тикланиши эҳтимоли бор. Фаолиятимда бунга гувоҳ бўлганман. Айниқса, болалар ва ўспиринларда бунинг эҳтимоли катта, чунки уларда мия ўсадиган ҳолатда бўлади.\nНейрохирург мўлжалда адашмаслиги керак, чунки битта нотўғри ҳаракат ёки 1–2 мм четга бурилиш беморни тўшакка михлаши ёки ўлимига сабаб бўлиши мумкин. Мияни операция қилишда нейрохирург анатомия ва неврологияни яхши билиши, қўллари ҳаракатчан бўлиши керак.\nОперациядан сўнг беморининг аҳволи яхшиланганини кўриш – нейрохирург учун энг катта бахт.\nЯнгиликлар » Жамият » Профессор Ғайрат Қориев: «Қариндошлар ўртасида никоҳга йўл қўйганлар жазоланиши керак»


Нью-Йорк суди тожик "Агроинвестбанк"идан $24,5 млн ундириш борасида ҳукм чиқарди\nНью-Йорк Федерал суди Тожикистон «Агроинвестбанк»идан Гонконгдаги "Супер Перфект Инвестмент ЛТД" компанияси фойдасига 24,5 милион доллар ундириш борасида қарор чиқарди.\nСуд қароришу йилнинг 25 августида чиқарилди, қарор нусхаси Радио Озодиихтиёрига 8 сентябр куни келиб тушди.\nLaw360.com хуқуқий портали Нью-Йорк Федерал суди судьяси Джесси Фурманга таяниб ёзишича, "Агроинвестбанк"ка17 августга қадар судда ўз қарашларини билдириш имконяти яратиб берилган.\n«Белгиланган муддатга қадар жавобгар даъвога жавоб бермади, шу сабабли суд даъвогар – Гонконг компанияси фойдасига қарор чиқарди», - дея ёзади Фурман. Бу компания австриялик бизнесмен Алоис Шёнбергер (Alois Schönberger)га тегишли, аммо Гонконгда рўйхатдан ўтган.\nАввалроқ Шёнбергер Швейцариядаги Арбитраж судида ғолиб бўлган эди: ўшанда суд компания фойдасига «Агроинвестбанк»дан19 млн доллар ундириш борасида қарор чиқарган эди.\nТожикистон Иқтисодий суди Швейцария Арбитраж суди қарорини тан олмади. Шёнбергер ва унинг адвокатлари «Агроинвестбанк»нинг Американинг Сити-банк ("Citibank US")ида ҳисоб рақами мавжудлигини аниқладилар ва шу сабабли Нью-йорк судига мурожаат қилдилар. Шу тариқа Нью-Йорк федераль суди Швейцария Арбитраж судининг ҳукми мажбуран бажарилиши юзасидан қарор чиқарди.\nЮристларнинг фикрича, бу «Агроинвестбанк»нинг City Bank of Americaдаги ҳисоблари ҳатланади, у ердаги маблағлар Шёнбергерга тегишли Super Perfect Investment Ltd фирмаси ҳисобига ўтказилади.\nАйни дамда бу ҳисоб рақамида «Агроинвестбанк»нинг қанча маблағи борлиги аниқ эмас. Банк маъмурияти бу масала бўйича Радио Озоди журналистларининг бир неча бор йўллаган мурожаатларига жавоб бермади.\nБундан ташқари, Шёнбергер ва унинг компанияси ТР хукуматига қарши Сармоялар борасидаги баҳсларни ҳал қилиш Халқаро марказига даъво аризасини берди, чунки «Агроинвестбанк» акцияларининг ката қисми давлатга қарайди ва хориждаги мажбуриятларни бажариш хукумат зиммасига тушади.\nРадио Озоди ихтиёрида бўлган даъво нусхасида таъкидланишича, жавобгар сифатида манзил Шерозий кўчаси 11 уйда жойлашган Миллат Саройи ва Рудакий 80 манзилида жойлашган Президент ижроия аппарати кўрсатилган.\nЖаҳон банки шаъфелигида фаолият юритадиган Сармоялар борасидаги баҳсларни ҳал қилиш Халқаро маркази катта ваколатларга эга. Агар мазкур инстанция даъвогар фойдасига қарор чиқарадиган бўлса, у ҳолда ҳар йили 18 фоиз кўпайиб борадиган «Агроинвестбанк»нинг қарз мажбуриятлари Тожикистон Республикасининг жаҳондаги ҳар қандай активларидан ечиб олиниши мумкин бўлади.\nРегенсбург Университети (ГФР) юридик факультери илмий ходими ва юрист Манучеҳр Қудратовнинг айтишича, бу каби даъволарни инкор қилиш Тожикистон манфаатларига мос эмас: «Даъво аризасининг нусхаси ёки суд томонидан даъво аризаси қабул қилингани борасидаги билдиришноманинг нусхасини олганидан сўнг тожик томони даъво аризасига жавоб бериши ва ўз далилларини тақдим қилиши керак, шунингдек вазият юзасидан маълумотларни тақдим қилиши керак. Гап шундаки, агар жавобгар бирор бир эътироз билдирмаса, у ҳолда суд жавобгар даъвога рози деган хулосага келади ва унга нисбатан тегишли суд қарори чиқарилади», дейди юрист.\n«Супер Перфект Инвестмент» компанияси эгаси бўлмиш инвестронинг эътирозлари 2013 йилга тааллуқлидир. Радио Озоди ихтиёрида бўлган даъво нусхасида таъкидланишича, австриялик бизнесмен Тожикистоннинг «Леваканд-М» компанияси билан 20 минг тонна пахта харид қилиш борасида шартнома имзолайди ва мазкур битимнинг кафили сифатида «Агроинвестбанк» чиқди.\nШартномага кўра, агар мажбурият бажарилмайдиган бўлса у ҳолда «Агроинвестбанк» 11 млн долларлик зарарни қоплаши қайд қилинган. Даъвогарнинг таъкидлашича, 2013 йилда «Супер Перфект Инвестмент» компанияси тожик компаниясига 5 млн 367 минг доллар ўтказган, бироқ «Леваканд-М» компанияси ўз зиммасига олган мажбуриятни бажармади ва пахта жўнатмади. Битим имзоланганидан бир йил ўтиб австриялик бизнесмен «Агроинвестбанк»дантовон сифатида 11 млн долларни талаб қилган, аммо бу талаб бажарилмади.\nДаъвогар адвокати Стивен Саттоннинг айтишича, битим бузилгани ва қайтарилмаган маблаҳлар туфайли компания катта зиён кўрган, шу сабабли товон сифатилда 19 млн доллар маблағ сўралди.\nСтивен Саттон «Агроинвестбанк»нинг ҳаракатлари борасида бу банк акциядорларидан бири бўлган Европа Тикланиш ва тараққиёт банкини (ЕТТБ - EBRD) хабардор қилди. EBRD тушунтириш беришни сўраб мактубни «Агроинвестбанк»ка юборди. «Агроинвестбанк»нинг бошқарув раиси Муродали Алимардонов имзоси билан жўнатилган жавобида, унинг нусхаси Радио Озоди ихтиёрида бор, иккита компания ва «Агроинвестбанк» ўртасидаги суд даъвоси баҳс субъекти эмаслиги таъкидланади. «Агроинвестбанк»нинг таъкидлашича, инвесторнинг эътирози асоссиз, чунки Шартномага эришилаётганида у томонидан ноаниқлик ва фирибгарлик содир этилган.\n«Ҳар икки томон – Австрия компанияси ва «Леваканд-М» пахта харид қилиш борасидаги шартномага бир неча бор ўзгартишлар киритган, аммо кафил-банкни хабардор қилмаган. Австрия компанияси томонидан кафиллик борасидаги ҳужжатлар тўғри эмас», - дейди суҳбатдош.\n«Агроинвестбанк» маълумотларига кўра, банк кафолати тўғрисидаги расмий ҳужжатда бир нечта иловалар бор, бу борада банк хабардор қилинмаган. «Кафиллик борасидаги айрим ҳужжатлар лойиҳа сифатида киритилган, улар зарур банк ички жараёнларидан ўтмаган ва амал қилмайдиган дея ҳисобланади», - дея таъкидлайди манба.\nБохтарда рўйхатдан ўтган «Леваканд-М» компанияси Ҳасан Азизовга тегишли. Солиқ қўмитасининг маълумотига кўра, компания қишлоқ хўжалигига инвестиция киритиш, қишлоқ хўжалик маҳсулотларини ишлаб чиқариш, қайта ишлаш ва сотиш билан шуғулланади.\n«Агроинвестбанк» эса 2015 йилдан бери чуқур инқирозни бошдан кечирмоқда ва омонатчиларга 730 млн сомони миқдоридаги депозитларни тўлаш имкониятига эга эмас.


Нодира Усмонова уч фарзанди ва қайнотаси билан, Сўғд вилояти, Бобожон Ғафуров тумани, Исфисор қишлоғи, 18 июнь. (Неъматулло Мирсаидов)\n(Мақоланинг биринчи қисми 27 июнь куни чоп этилган бўлиб, унда турмуш ўртоғи билан террорчилик ташкилоти сафига қўшилган ва афғон қамоқхонасига тушиб қолган тожик аёли Нодира Усмонова ҳақида ҳикоя қилинади.)\nСЎҒД ВИЛОЯТИ, ТОЖИКИСТОН – Фарҳод Усмонов ишлаш учун Москвага сўнгги бор 2017 йилнинг апрель ойида борган эди.\nАёли Нодиранинг айтишига қараганда, маълум муддатдан сўнг Усмонов, тахминларга кўра, Озарбайжондан уйига қўнғироқ қилган ва яхши маош тўланадиган иш топганини айтган.\nАслида эса у Эрон ёки Афғонистондан туриб алоқага чиққани тахмин қилинади.\nУсмонов бошқа юзлаб тожикистонлик мигрантлар каби яхши маош ҳақидаги ёлғон ваъдаларга учиб, «Ислом давлати»нинг (ИД) сохта мафкурасига алданди.\nИД сафига қўшилганидан кейин у Туркияга, сўнгра Эрон орқали Афғонистонга йўл олган.\nУндан аввалгиларнинг кўпи Сурияга борган эдилар, лекин Суриядаги ҳудудини бутунлай бой берган ИД асосий эътиборини Афғонистонга қаратган.\nИДнинг Афғонистонга ўтиши «ушбу беқарор мамлакат билан чегарадош бўлган Тожикистон, Ўзбекистон и Туркманистон каби барча Марказий Осиё давлатларига қарши эълон қилинган урушдир », дейди Афғонистон масалалари бўйича эксперт Қосим Бекмуҳамедов.\nБироқ, Афғонистоннинг ўзи ИДга хайрихоҳ эмас. Афғонистон ҳукумати ҳам, толибонлар ҳам ИДдан нафратланади ва унга қарши жанг қилмоқда.\nЯнглиш эътиқод сари йўл\n2018 йилнинг февраль ойида Усмоновага эри қўнғироқ қилади ва болалари билан Озайбайжонга келишни сўрайди.\nУ чипта сотиб олиб, фарзандлари билан Москва орқали Бакуга учди. У ерда эса уларни эрининг дўсти эканлигини айтган нотаниш ўзбекзабон киши кутиб олди.\n«Унинг исми Маҳмадали эди», дейди аёл. «У мени ва икки боламни меҳмонхонага жойлаштирди, пулини ҳам тўлади.»\nУсмонова икки ҳафта Бакудаги меҳмонхонада бўлди, сўнгра озарбайжонлик Гузлер исмли аёлнинг кўмагида болалари билан Эронга жўнади.\nТеҳронда эса уларни бошқа аёл - Шайдо кутиб олади ва Афғонистоннинг Ҳирот шаҳрига олиб ўтади.\nУсмонова ва фарзандлари Жавзон вилоятидаги (ўша вақтда ИД назоратида бўлган) Сардара қишлоғига етиб боришди. Усмонов уларни ўша ерда кутаётган эди. Сафар жами 18 кун давом этди.\nНотанишлар орасидаги ҳаёт\nСардарада оила лойдан ясалган уйда кун кечирар эди.\nУсмонов ойига 6 минг афғоний ишлаб топар эди. У нозирлик қиладиган ИД қамоқхонасида Афғонистон миллий хавфсизлик бошқармаси ходимлари, Афғон миллий армияси аскар ва зобитлари, шунингдек, ҳукумат тарафдори бўлган тинч аҳоли вакиллари ҳибсда сақланар эди.\nУсмонов яқинда афғон телевидениесида кўрсатилган икки тожикистонлик маҳбуснинг бири. Кўрсатувда чиққан ИДнинг бошқа бир аъзоси Неъматулло ИДнинг ҳафсаласи пир бўлганини айтган. Усмоновнинг пушаймонлик сўзлари эса телевизорда янграмаган.\n«ИД даъват қилаётган жиҳод умуман йўқ нарса», дейди Неъматулло 1TV NEWS телеканалига. «Унинг мафкуравий раҳнамолари ўз мақсадлари йўлида одамларни алдайдилар, уларнинг ишончини суиистеъмол қиладилар ва саводсизликдан фойдаланадилар.»\n1TV NEWS маълумотларига кўра, бугунги кунда Кобулдаги 501-қамоқхонада ИДнинг 400 аъзоси, жумладан, Тожикистон, Ўзбекистон, Қозоғистон ва Россиядан 130 хориж фуқароси бор.\nЭкстремизмга қарши таълим-тарғибот\nТожикистон ҳуқуқ-тартибот ва хавфсизлик идоралари экстремистларнинг тинмай даъват олиб боришини англаган ҳолда, маҳаллий ҳокимликлар, имом-хатиблар ва нодавлат ташкилотлари билан биргаликда аҳоли орасида мунтазам равишда тушунтириш ишларини олиб бормоқдалар.\nБунда ёшларга, меҳнат мигрантлари ва ишсизларга асосий эътибор қаратилмоқда.\n«Терроризм ва экстремизмнинг мафкуравий раҳнамолари асосан одамларнинг қарашларини ўзгартиришга ҳаракат қиладилар», дейди хўжандлик журналист Алишер Толибов.\n«Дунёқараши тўла шаклланмаган ёшлар, дунёвий, диний ва ҳуқуқий саводхонлиги паст бўлган одамлар, шунингдек, молиявий қийинчиликларга дуч келганлар уларнинг таъсирига тушиши мумкин», деди у.\n«Уларни ёвуз экстремистик мафкура таъсиридан ҳимоялар эканмиз, замонавий чақириқлар ва таҳдидларга қарши кураш учун зарур бўлган сиёсий ҳушёрликни йўқотмаслигимиз керак», деди у.\nБу паст менталитет, очкўзлик, саводсизлик ва жоҳиллик натижасидир. Афсуски, Тожикистонда аҳолининг катта қисми эктремистлар таъсирида. Улар Худога динга кўр-кўрона эътиқод қилишади. Тожикистон қозияти саводсиз аҳоли орасида Худони ва динни англаш бўйича тушунтириш ишларини олиб бормайди. Қозиёт ва унинг ходимларига аҳолининг, айниқса ёшларнинг саводсиз бўлиши фойдалироқ. Ислом дини арбоблари кўп асрлардан бери оддий халқ Ислом дини, фалсафаси ҳақида яхши тушунчага эга эмаслигидан манфаатдор бўлиб келган. Бугун минглаб одамлар ўз саводсизликлари ва жоҳилликлари сабабли диний арбобларнинг жабрдийларига айланмоқда.


Америкалик конгрессменларнинг аксарияти ўз ҳаётлари учун хавотирланаётганлари сабабли Жо Байденнинг инаугурациясига бронежилетларда келишмоқчи. Бу ҳақда республикачи конгрессмен Питер Мейер маълум қилди.\nМейернинг таъкидлашича, инаугурация олдидан конгрессменлар бронежилетлар харид қилишга тушиб кетишган, кун тартибларини ўзгартириб, тансоқчилар билан ҳаракатланишмоқда.\n“Биз шундай аҳволга етиб келганимиз жуда қайғули. Бироқ кимдир бизни ўлдиришга уринишидан хавотирланмоқдамиз”, деб айтган конгрессмен.\nТаъкидланишича, Мейер Трампнинг импичментини қўллаб-қувватлаган 10 республикачидан бири бўлиб, у ўз қарорини Трамп Вашингтондаги тартибсизликлар учун қисман бўлса ҳам айбдор эканини тан олмагани билан тушунтирган.\nАввалроқ ОАВда AP, Fox ва NBC телеканалларининг Капитолий яқинидаги офисларида ойналар ва эшиклар михлаб ташлангани кадрлари пайдо бўлганди. Таъкидланишича, журналистлар Капитолий ёнида яна тартибсизликлар бошланиши ва улар қуролли ҳужумларга айланиб кетишидан хавотирланишмоқда.\n6 январда Вашингтонда Трамп тарафдорлари Капитолий биносига бостириб киришганди ва тартибсизликлар уюштиришганди. Байден ва демократлар вазиятнинг бундай тус олишида Трампни айблашмоқда. Уларнинг таъкидлашича, айнан Трамп ўз тарафдорларини бундай ҳаракатлар содир этишга ундаган.\nТартибсизликларнинг эртаси куниёқ Вашингтонда комендантлик соати эълон қилинган. Воқеалар ортида конгресснинг вакиллар палатаси Трампга импичмент эълон қилган.\nБайденнинг инаугурацияси 20 январга белгиланган. Тадбир давомида тартибни сақлашга 15 минг гвардиячи жалб қилинган.


«Тошшаҳарбозорсавдо» уюшмаси жамоаси Тошкент шаҳар "Ҳокими кубоги" соҳиби\n15.05.2018 10:15 | ПФЛ\nЎзбекистон Миллий Олимпия қўмитаси ташаббуси билан Тошкент шаҳрида спортнинг волейбол, стон тенниси ва футбол турлари бўйича “Ҳоким Кубоги” спорт мусобақалари ўтказилди.\nКескин ва муросасиз кечган баҳснинг асосий вақтида 2:2 ҳисобидаги дуранг қайд этилди. Қўшиб берилган вақтларда ҳам кучлар тенг келди. Шундан сўнг ғолиб пенальтилар сериясида аниқланди. Унда омад «Тошшаҳарбозорсавдо» уюшмаси жамоасига кулиб боқди 2:1. Шу тариқа “Ҳоким Кубоги” «Тошшаҳарбозорсавдо» уюшмаси жамоасина насиб этди. Иккинчи ва учинчи даражали дипломлар билан эса Тошкент шаҳар прокуратураси ҳамда “Сувсоз” давлат унитар корхонасининг ҳавакор футболчилари тақдирланишди.


«HalalTrip» Ўзбекистонда мусулмон-саёҳатчиларга яратилаётган қулайликларни эътироф этди — Sof.uz\nЖАҲОН 20,948,716 13,806,485 749,974\nЎЗБЕКИСТОН 33,093 26,270 215\n«HalalTrip» Ўзбекистонда мусулмон-саёҳатчиларга яратилаётган қулайликларни эътироф этди\n24.06 12:11 95 Ўзбекистон\nЖаҳоннинг энг йирик ҳалол туризм интернет портали - "HalalTrip" Ўзбекистонда мусулмон-саёҳатчилар учун яратилаётган қулайликларни алоҳида эътироф этиб, COVID-19 пандемиясидан сўнг ташриф этиладиган мамлакат сифатида тавсия этди.\nМақолада Ўзбекистон туризм соҳасига алоҳида эътибор қаратаётгани ва президент Мирзиёев томонидан асос солинган «зиёрат туризми» янги туризм йўналиши эканлиги эътироф этилган.\nШунингдек, мусулмон-саёҳатчиларга яратилаётган қулайликлар ичида халқаро аэропортлар, темир йўл вокзаллари, шунингдек, яқиндагина савдо масканларида очилган ибодат шароитлари мақталган.\n"HalalTrip" портали Ўзбекистонни COVID-19 пандемиясидан сўнг ташриф этиладиган мамлакат сифатида тавсия этмоқда.\nМаълумот учун: HalalTrip ҳалол туризм интернет портали CrescentRating халқаро ташкилотининг лойиҳаси бўлиб, унда ҳалол туризм янгиликлари ва ҳалол дестинациялар бўйича маълумотларни бериб боради.\nCrescentRating, Mastercard ташкилоти билан бирга ҳар йили «Жаҳон мусулмон саёҳати индекси» (Global Muslim Travel Index) рейтингини тузиб боради. 2019 йилда Ўзбекистон ушбу рейтингда ўн поғона кўтарилиб, 140 мамлакат орасида 22-ўринни эгаллади.\n«Жаҳон мусулмон саёҳати индекси» туризм дестинацияларининг мусулмон-саёҳатчилари учун жозибадорлиги ва қулайлигини баҳолаб келади.\nЎзбекистонда мусулмон-саёҳатчилар учун яратилган ҳар бир қулайлик, мамлакатнинг «Жаҳон мусулмон саёҳати индекси»га ижобий таъсир кўрсатади.\nзиёрат туризми ҳалол туризм\nБугун, 17:49 3236\n11.08 11:42 1749\n11.08 18:42 1671\nБугун, 00:04 1583\nКоронавирус туфайли Ўзбекистонда яна бир йирик тадбир қолдирилди\n11.03 18:32 1080\n«Ўзбекистон туризм магистрали» бўйлаб таҳоратхона ва намозхоналар қурилади\n13.02 14:33 287 Жамият


Фарзандининг ёлғон гапиришидан ташвишга тушаётган онанинг бу надомати замирида аслида нима ётибди? Болада шаклланган бу салбий одатнинг сабаби нима?\nБалоғат ёшига етган болаларда атроф-муҳитга, турли нарсаларга қизиқиш кучаяди. Гоҳ ўйинқароқлик, гоҳ вазиятдан чиқиш учун ёлғон сўзлайди. Ота-она бундай ҳолатда қандай йўл тутиши керак? Бу ёлғонларнинг олдини олиш мумкинми?\n— Албатта, бундай ҳолда фарзандни эътиборсиз қолдириб бўлмайди, — дейди Чилонзор туманидаги 270-умумий ўрта таълим мактаби психологи Шаҳло УБАЙДУЛЛАЕВА. — Ўсмирнинг ёлғон сўзлашига яқинларидан меҳр кўрмаслиги, тазйиқнинг кучайиб кетиши сабаб бўлади. Кучли тергаш ва ўта ғамхўрлик ҳам унга салбий таъсир кўрсатиб, алдашни одат тусига айлантириши ҳеч гап эмас. Уларга тўғри йўл кўрсатишда ота-оналарга тавсия қиладиган бир неча усуллар мавжуд. Хусусан:\nФарзандингиз ёлғон сўзлаётганини сездингизми, уни дарҳол койиманг, аксинча, нима учун бундай қилганини босиқлик билан суриштиринг.\nУнга дўст эканингизни, ҳар қандай ҳолатда ҳам вазиятни тўғри тушунишингизни айтинг. Шунда фарзандингизнинг сизга ишончи ва меҳри ошади.\nЎта қаттиққўл бўлманг. Қўрқув остида яшаган бола кўп ёлғон ишлатади.\nФарзандингизнинг ёлғонларини отаси ёки бува-бувисидан яширманг. Бу йўл унга вазиятдан чиқишда енгиллик бериб, хатони такрорлашига туртки бўлади.\nБолага кичик ёшданоқ рост сўзлашнинг аҳамиятини тушунтириб бориш зарур. Ёлғоннинг қандай салбий оқибатларга олиб келишини ҳаётий мисоллар билан гапириб беришнинг ҳам самараси катта.\n— Мен фарзандим ёлғон сўзлаётганини унинг кўзларидан биламан, —дейди уч фарзанднинг онаси Нилуфар УМАРХОНОВА. — Катта ўғлим ёлғон сўзлаётганда кўзлари жовдираб, қўлини кўп қимирлатиб, ўзига ишончсиздек гапиради. Мен дарров буни фаҳмлаб, унга бу йўл тўғри эмаслигини тушунтирдим. Натижаси ёмон бўлмади, эндиликда у мендан тортиниб айтолмаган сўзларини айтишни, маслаҳатлашишни ўрганди.\nКўп ҳолларда фарзандимизни ёлғон сўзлашга ўзимиз ўргатиб қўямиз. Камчиликларимизни бошқа оила аъзоларимиздан яширишга уриниш ёки алдаш ҳам унда бунинг кўникма сифатида шаклланишига олиб келади. Вақти келиб, биз ишлатган ёлғон ўзимизга икки ҳисса бўлиб қайтади.\n— Мен ёлғон сўзлаш яхши одат эмаслигини биламан, — дейди биз билан суҳбатда пойтахтимиздаги умумий ўрта таълим мактабнинг 8-синф ўқувчиси. — Кўп ҳолларда мажбурликдан ёлғон ишлатаман. Ўқитувчимдан, ота-онамдан дакки эшитмаслик учун чора деса ҳам бўлади. Улар кўпинча мени тушунишмайди ва койишади.\nФикрлардан кўриниб турибдики, ёлғон сўзлаш билан бола ўзини ҳимоя қилишга уринади. Аммо бора-бора улар йиғилиб, катта хатоларга йўл очиши мумкинлигини ҳам унутмаслик зарур. Ҳеч ким фарзанд учун ота-онадек тўғри маслаҳат бермайди. Шундай экан, болага кичиклигиданоқ дўстларча муносабат билдириб, алдов йўлини тутишига имкон қолдирмаслик зарур.


«Исломхўжа» тарихий фильми неча кунда суратга олинди? - Халқ сўзи\n15:22 29 Июль 2018 Маданият\n«Ўзбеккино» МА буюртмасига биноан, режиссёр Жаҳонгир Аҳмедов томонидан «Исломхўжа» деб номланган тарихий, бадиий-публисистик фильмининг суратга олиш ишлари ниҳоясига етди. Режиссёр фильмнинг суратга олиш ишлари ҳақида «Халқ сўзи онлине»га қуйидаги маълумотларни тақдим этди.\nФильмда бош ролларни Алишер Узоқов, Улуғбек Қодиров, Асал Шодиева, Матёқуб Матчонов, Боир Холмирзаев, Муҳаммад Али Абдуқундузов, Олег Галахов, Оскар Жалилов, Ҳусан Жўраев, Маъруф Отажонов, Азамат Ахроров сингари актёр ва актрисалар ижро этишган.\n«Исломхўжа» тарихий, бадиий-публисистик фильмининг Хива шаҳридаги суратга олиш ишларида асосий актёр актрисалар сони ўттиздан ортиқ бўлди. Оммавий саҳналарда эса 400-500 дан ортиқ одамлар роль ижро этди. Бундан ташқари ижодий гуруҳимизда ҳам элликдан ортиқ одам бор эди.\nХива шаҳрида оммавий саҳналарни суратга олиш учун 12 кун, асосий актёрлар билан боғлиқ эпизодлар 15 кун мобайнида суратга олинди. Хивадаги 27 кунлик суратга олиш жараёнларидан сўнг, Санкт-Петербург шаҳрида бир ҳафталик суратга олиш жараёни бўлиб ўтди. Бундан ташқари Тошкент шаҳрида фильм учун махсус саккизта декорация қурилган эди, мазкур декорациядаги суратга олиш ишлари 15 кун давомида бўлиб ўтди.\nЖаҳонгир Аҳмедов, «Исломхўжа» фильми режиссёри


Фолбин ёрдамида "Иссиқ-совуқ" қилиб бир йигитга турмушга чиқмоқчи бўлган қиз пули ва тақинчоқларидан айрилди.\nТОШКЕНТ, 12 дек – Sputnik. Тошкентда ииссиқ-совуқ қилиш билан шуғулланадиган товламачи аёл ўз мижозини антиқа тарзда чув туширди, деб хабар қилмоқда ИИББ. Миробод тумани ҳуқуқ тартибот идораларига 28 ёшли А.З. мурожаат қилиб, 20 ёшли С.В.га нисбатан чора кўришни сўрайди.\nМаълум бўлишича, С.В. фуқаро А.З.нинг ишончига кириб, “мижози” айтган йигит билан унинг тақдирини “боғлаб” қўйишга ёрдам беришини айтади. Ушбу "хизматлари" учун эса А.З.га тегишли бўлган 450.000 сўм ва умумий қиймати 32.890.000 сўм бўлган тилла тақинчоқларни қўлга киритади.\nАммо "сеҳргар" ваъдасида турмайди ва пулларни ўз эҳтиёжига сарфлаб юборади.\nҚайд этилишича, ушбу факт асосида ҳозирда Ўзбекистон Республикаси Жиноят кодексининг 168-моддаси ("Фирибгарлик") бўйича жиноий иш қўзғатилган.\n“Ҳурматли фуқаролар, агар сиз фирибгарлик қурбони бўлган бўлсангиз, ҳуқуқни муҳофаза қилувчи органларга мурожаат қилинг” дейилади ИИББ хабарида.


12 нафар ўзбекистонлик фуқаро Буюк Британиянинг «олтин визаси»ни қўлга киритган - EFFECT.UZ\n12 нафар ўзбекистонлик фуқаро Буюк Британиянинг «олтин визаси»ни қўлга киритган\n. 13:47 | 14.07.2021\nБуюк Британия 2008 — 2020 йилларда 12 нафар ўзбекистонликка “олтин виза” берган. Уларнинг кимлиги номаълум. Бу ҳақида “davletovuz” канали хабар бермоқда.\nБуюк Британия “олтин виза”сининг қадри шундаки, сиз маълум суммага бир умр Британияда яшашингиз, бизнес қилишингиз ҳамда фарзандларингизга энг яхши Европа таълимини беришингиз мумкин. “Олтин виза”ни олиш учун инвестор камида 2 млн фунт стерлингга эга бўлиши керак.\nБу даврда энг кўп олтин визани хитойликлар, кейин россияликлар олган. Қўшнимиз Қозоғистон ҳам биринчи ўнталикка киради (278 нафар). Spotlight on Corruption ташкилоти ҳисоботида айтилишича, Буюк Британия ҳукумати олтин виза бериш тизимини ислоҳ қилиш, ошкораликка урғуни кучайтириши керак. Сабабики олтин виза олганлар орасида коррупция орқали бойлик орттирганлар талайгина.\nTeglar:Буюк Британия, Олтин виза\nТаълим фахрийси Тоҳиржон Тўйчиев оламдан ўтди\nБухоро вилояти Экология ва атроф-муҳитни муҳофаза қилиш бошқармаси бошлиғи коронавирусдан вафот этди\nАнглияда коронавирус билан боғлиқ катта чекловлар бекор қилинади\nШаҳзода Уилям келини Меган Марклни «ўғирликда» айблади


Қирғизистонда конституцияга тузатишлар киритиш ҳақидаги референдум бўлиб ўтмоқда — Sof.uz\n11.04 11:50 76 Жаҳон\nҚирғизистонда конституцияга ўзгартиришлар киритиш тўғрисидаги референдум ва маҳаллий органларга сайловлар бошланди. Бу ҳақда мамлакат Марказий сайлов комиссияси маълум қилди.\n«08:00 да (Тошкент вақти билан 07:00) Қирғизистон Республикаси ҳудудидаги 2435 та сайлов участкасида овоз бериш бошланди», — дейилади хабарда.\nБундан ташқари, конституцияга тузатишлар киритиш бўйича овоз бериш чет элдаги 48 та сайлов участкасида ҳам бўлиб ўтади. Овоз бериш 20:00 гача давом этади.\nҚирғизистон фуқаролари 28 та шаҳар кенгашига 796 нафар депутатни ҳамда 420 та овул кенгашига 7560 депутатни сайлайди, шунингдек, Қирғизистон Республикаси Конституцияси лойиҳаси учун овоз беради.\nСайловни 31 мамлакатдан келган 183 нафар халқаро кузатувчи ва 11 та жамоатчилик ташкилоти кузатувчилари назорат қилиб боради.\nҚирғизистон конституциясини қайта ёзиб чиқиш Садир Жапаровнинг ташаббуси ҳисобланади. Бу ҳақда Жапаров бир неча марта гапирган. Бироқ асосий қонунни қайта ёзиш ваколати 2020 йилнинг 28 октябрида тугаган олтинчи чақириқ депутатлари зиммасига юклатилган. 17 февралдан Қирғизистон парламенти мамлакат конституциясининг янги лойиҳасини муҳокама қила бошлади, унда мамлакатда президентлик бошқарув шаклини тасдиқлаш, Халқ қурултойи институтини (Халқ ассамблеяси) жорий этиш, шунингдек, парламент депутатлари сонининг ҳозирги миқдори— 120 кишидан 90 кишига камайтириш масалалари кўзда тутилган. Янги конституция лойиҳасида айтилишича, битта Қирғизистон президенти мамлакатни кўпи билан икки марта беш йил муддатга бошқариши мумкин бўлади. Қирғизистоннинг амалдаги конституциясига биноан давлат раҳбари олти йил муддатга сайланади, лекин икки марта сайланиши мумкин эмас. Янги лойиҳага кўра, ҳукумат тузилиши ва таркиби президент томонидан белгиланади, бош вазир бошчилигидаги ҳукумат фаолияти президент маъмурияти томонидан таъминланади. Ҳукумат раҳбари, ўз навбатида, президент маъмуриятига раҳбарлик қилади. Лойиҳада, шунингдек, Қирғизистон конституциявий судини тузиб, конституциявий палатани Олий суд таркибидан чиқариш таклиф этилади.\n2020 йил 4 октябрда бўлиб ўтган парламент сайловларидан сўнг бошланган сиёсий инқироз шароитида Жапаров президент бўлди. Ўшанда сайловдаги сохталик туфайли юзага келган тартибсизликлар фонида собиқ депутат Садир Жапаров ўз тарафдорлари кўмаги билан ҳокимиятга келган. Қисқа вақт ичида у бош вазир ва президент вазифасини бажарувчи бўлди, сўнгра мамлакат Конституциясига ўзгартириш киритиш, шунингдек, муддатидан олдин президент сайловлари ва бошқарув шакли бўйича референдум ўтказиш ташаббуслари билан чиқди. Қирғизистонда муддатдан олдин президент сайловлари 10 январь куни бўлиб ўтди. Давлат раҳбари лавозимига 17 нафар номзод даъвогарлик қилди. Октябрь ойидан бери ҳукуматни бошқарган Садир Жапаров рақибларидан анча устун келди. Уларнинг аксарияти 2 фоиздан кам овоз олган. Президент сайлови билан бирга мамлакатда бошқарув шаклини ўзгартириш бўйича ҳам референдум бўлиб ўтди. Референдум иштирокчиларининг 80 фоиздан ортиғи президентлик республикаси учун овоз берди.\n19.06 21:39 3920\n20.06 09:58 2053\n18.06 12:27 1749\nКеча, 20:14 1595\n19.06 08:47 1513\nБугун, 08:06 52 Жаҳон\nБугун, 08:04 630 Жаҳон\nБугун, 08:02 90 Ўзбекистон\nБугун, 07:58 27 Ўзбекистон\nБугун, 07:56 235 Ўзбекистон\nКеча, 20:29 70 Ўзбекистон


"Когон" "Пахтакор"дан устун келди\n21 январь, 2017, 18:14\nЮқори ўринлар учун кураш олиб бораётган "Когон" ўзи учун мураккаб ўтган баҳсда "Пахтакор"ни мағлуб этди.\n"Олмалиқ" "Пахтакор"ни "ўққа тутди", "Когон" "Бунёдкор"ни енголмади\nМини-футбол бўйича Олий лига жамоалари ўртасидаги Ўзбекистон чемпионати баҳслари давом этмоқда. Куннинг навбатдаги учрашувида Бухоронинг “Когон” жамоаси Тошкентнинг “Пахтакор” клубига қарши тўп сурди.\nҚизиқарли кечган баҳс эса бухороликларнинг 4:1 ҳисобидаги ғалабаси билан якунланди. Хусусан "Когон" сафида голларга Ж.Аҳмедов, У.Рамазонов, С.Нарзуллаевлар муаллифлик қилган бўлса, тошкентликлар сафида урилган ягона гол А.Локтионов томонидан урилди.


Вояга етмаган ва яқин қариндошлар орасидаги никоҳнинг салбий оқибатлари — Исломобод\nСиз шуердасиз Бош саҳифа → Вояга етмаган ва яқин қариндошлар орасидаги никоҳнинг салбий оқибатлари\nБарча махлуқотни жуфт қилиб яратган ва инсонни никоҳ билан шарафлантирган Аллоҳ таолога беҳад ҳамду сано ва шукуроналар бўлсин. Бу никоҳ бизларни фаҳшдан, зинодан сақловчи ҳалол билан ҳаромни ажратиб турувчи чегара тўсиқдир. “Никоҳланиш менинг суннатимдир, бас ким суннатимдан юз ўгирса, биздан эмас”, деб никоҳ билан оила қурушга даъват қилган хақ пайғамбаримиз ҳазрат Муҳаммад Мустафо саллоллоху алайхи васалам га саломларимиз бўлсин. Никоҳ муқаддас ришта бўлиб, бир оила бир жамиятни вужудга келиши демакдир. Никоҳни баъзи ҳолларда қийинчилик, етишмовчиликка сабаб бўлади, деб гумон қиладиган инсонлар ҳам учраб тўради. Аксинча, никоҳ туфайли инсонни ризқи ва давлати зиёда бўлади.\nБу хусусида Аллоҳ таоло ўзининг муқаддас каломи қурони каримнинг “нур сураси” 32 оятда “Агар улар (никоҳланувчилар) камбағал бўлсалар Аллоҳ уларни ўз фазлу карами билан бой беҳожат қилур”, дея мужда хабарини берган. Абу Хурайра р.а дан ривоят қилинган ҳадиси шарифда Расулуллоҳ саллоллоҳу алайҳи ва саллам “Бир мусулмоннинг никоҳида хозир бўлган киши, бир кун Аллох йўлида нафл рўза тутган савобга эга бўлади”, деб марҳамат қилганлар. Никоҳ — маданият, аслзодалик ва тарақиёт белгиси ҳамдир. Никоҳ туфайли нафақат “оила” деб аталмиш муҳташам ошён қурилади, ҳаттоки бу никоҳни мужтаҳидлар пешвоси имом Аъзам Абу Ханифа р.а никоҳни ибодат деганлар. Никоҳ туфайли инсон ўз иффатини сақлайди. Шунингдек никоҳ ёрдамида инсон ўз насли насабини поклигини ҳам сақлаб қолади.\nХўш бу зикр қилинаётган муқаддас, ҳамда ибодатга тенглаштирилган ришта қай йўсинда амалга оширилмоғи лозим. Қачонки Аллоҳ таолонинг каломи қуръон карим ва ҳадиси шарифлардаги кўрсатмаларга риоя қилсак, анашунда кўзланган мақсад ҳосил бўлади. Аксинча, инсон шариат кўрсатмаларисиз ўз нафси хоҳиши ила оила қўрадиган бўлса, бу оилада ҳеч яхшилик бўлмас.\nҚуръони каримнинг “Аҳзоб сураси 36 оятда” “Аллоҳ ва унинг пайғамбари бир ишни хукм қилганда – ҳеч бир мўмин ва мўминага (уни бажариш ёки бажармаслик) ишларида ихтиёр бўлиши мумкин эмасдир. Кимки Аллоҳ ва унинг пайғамбарига итоатсизлик қилса бас, у аниқ залолат билан йўлдан озибди”, деб марҳамат қилган.\nАбу Ҳурайра р.а дан ривоят қилинган ҳадисда, Расулуллоҳ саллоллоҳу алайҳи ва саллам “никоҳда узоқлашинглар дедилар” деб марҳамат қилган. Шариат кўрсатган бу соф йўлда яқин қариндошларнинг никоҳланишидан кўра, қанча узоқроқ бегона бўлган, уруғлардан келин олинса афзал бўлиши айтилмоқда. Агар шу тарзда қуда-анда бўладиган бўлса, исломда қариндошлик яна кўпайиши каби ҳикматлари ҳам мавжуд. Яқин қариндошлар ўртасидаги никоҳ, аксар ҳолларда фожиали якун топаётгани кўп ҳолларда кўзатилмоқда. Бу каби никоҳланишда фарзанд кўриш жиҳатидан ҳам ижобий натижаларга эришиб бўлмаётганини тиббиёт соҳаси орқали ҳам аниқлаб берилмоқда. Бу иккала никоҳланувчиларда қон ва генлар ҳолати жуда яқин бўлганлиги учун натижада ногирон, мажруҳ фарзандлар дунёга келаётгани кўзатилиб келинмоқда. Натижада кўплаб кўнгил хираликлар юзага келмоқда. У ногирон фарзандларнинг келажаклари жумбоқлигича қолмоқда. Манашу ва бундан кейин келадиган барча муаммоларни олдини жаноб Пайғамбаримиз саллоллоҳу алайҳи ва саллам бир оғиз сўз билан “никохда узоқ бўлинглар” дея муаммони ечиб берганлар. Бу муқаддас ришта дея аталаётган никоҳга ҳаргиз кўр – кўрона ёндошмаслигимиз талаб қилинади.\nЯна бугунги кунда айрим ҳолларда учраб турадиган бир ҳолат, бу ҳам бўлса вояга етмасдан қизларни турмушга узатишдир. Бу масала ҳам кўплаб салбий ҳолатларга сабаб бўлмоқда. Чунки ёшлар етарлича никоҳ, оила, ҳаёт хақида билимларга эга бўлиб, ҳам ақлан, ҳам маънан, ҳам жисмонан тайёр бўлиши лозим. Аксинча биз баъзи мозийдан қолиб келаётган эски ношаръий урф одатлар ила вояга етмаган қизимизни турмушга узатар эканмиз, ўз қулимиз билан фарзандимизни кўриб билиб хатарга ташлаган жоҳил каби бўлиб қоламиз. Оила қўрган ёшлар етарлича билимга эга бўлмай туриб никоҳ қурар экан, кўплаб тушунмовчиликларга дуч келади. Натижада иккала тарафнинг ота – оналари ҳаддан зиёд бу янги оилага аралашуви натижасида бу ёшлар тўғри қарор қабул қилишга ёшлик ила ожизлик қилиб оила бузулишига мажбур бўлади. Бу эса жамиятга улкан зарардир. Баъзан ота – боболаримиздан келаётган урф, қизимизни бегона уруғга бериш мумкин эмас деб, ҳали вояга етиб улгармаган кўз қораси бўлган қизини эртароқ харакат қилайлик дея яқин қариндошга узатаяпди. Бу тўғри қарормикан? Нега бироз мулоҳаза қилиб кўрмаймиз. Зеро, Аллоҳ таоло каломи қуръони каримда “Сиз тўғри йўлдадирсиз. Бу (қуръон) қудратли ва раҳмли (Аллоҳ) нинг нозил қилган китобидир. Токи ота – боболари огоҳлантирилмай, ғофил бўлиб қолган қавмни огоҳлантиргайсиз. (Ёсин 4,5,6) деб огоҳлантирган. Демак ҳар-бир ақилли инсон бу борада ота – боболаримиздан қолган урф одат деб, тўғри келган барча ишни қилавермасдан қуръон ва хадисга мувофиқ бўлганига эргашишимиз даркор.\nАзимов Каримхон — Пастдарғом тумани “Ошиқ ота” жоме масжиди имом-хатиби\nХушхабар: Қуръон мусобақасининг вилоят босқичи бошланиш арафасида


Эрдўған янги саройини эскисидаги сувараклардан қутилиш учун қурдирганини маълум қилди\n12:09 / 07.06.2015\nТуркия президенти Ражаб Тойиб Эрдўған эски президент саройи сувараклар билан тўла бўлгани сабаб, Анқарада янги Оқ сарой қурдиришга қарор қилган. У сувараклар Туркия имижига ярашмаганини қайд этиб ўтди.\nЭрдўғаннинг айтишича, қиймати 615 миллион долларга тенг ва 1150та хонаси бор бу сарой турк миллатининг рамзи бўлиб, унинг қурилиши учун сарфланган маблағни «ортиқча бўлди», деб бўлмайди.\nОқ саройнинг қурилиши 2011 йилда Туркия бош вазирининг идораси сифатида қурилиши бошланган эди. 2014 йилги президентлик сайловларида ғалаба қозонган Эрдўған бу саройни ўз қароргоҳи сифатида маълум қилган.\nТурк мухолифати бу сарой учун сарфланган 615 млн долларлик харажатни исрофгарчилик деб атаган.


Жанубий Бразилияда Исо Масиҳнинг олдингидан ҳам баландроқ ҳайкали қурилмоқда - EFFECT.UZ\nЖанубий Бразилияда Исо Масиҳнинг улкан ҳайкали қурилмоқда ва у Рио-де-Жанейродаги таниқли Исо Масиҳнинг бошқа ҳайкалидан ҳам баландроқ бўлади. Бу ҳақида CNN нашри хабар қилди.\n«Ҳимоячи Масиҳ» ҳайкали Бразилиянинг энг жанубий штати – Рио Гранде-до-Сул шаҳридаги кичик шаҳарчалардан бирида маҳаллий ташкилот томонидан барпо этилмоқда.\nХабарга кўра қурилаётган ҳайкал бетондан ясалган бўлиб, унинг бўйи 43 метр (141 фут)ни ташкил этади, яъни «Рио шаҳрининг қутқарувчиси» – Масиҳдан 16 фут баландроқ бўлади.\nТашкилотнинг таъкидлашича, ҳайкал ҳозирда Мексикада қурилаётган 249 метрлик ва Полшадаги 172 метрлик ёдгорликдан кейин дунёдаги учинчи баланд Исо ҳайкали бўлади. Бу ҳайкал жами $353,000 атрофида нарҳ туради.\n“Ҳайкал ичига ўрнатилган лифт сайёҳларни Масиҳнинг юраги баландлигидаги томошага олиб боради“, дея изоҳ берилган нашр хабарида.\nКалта иштонига давлат «соққалари»ни яширган вице-спикер ишдан бўшатилди\nБразилияда коронавирус билан касалланганлар сони 5 миллиондан ошди


NUR-SULTAN. Кazinform - Миллий банкнинг Пул-кредит сиёсати департаменти директори Рустем Оразалин йил бошидан буён корхоналарда ўтказилган мониторинг натижаларини эълон қилди, деб хабар беради Кazinform.\n«Сўровда 3334 та корхона иштирок этган бўлса, шундан 1576 таси йирик ва ўрта корхоналардир. Мониторинг натижалари шуни кўрсатдики, реал секторда иқтисодий фаолликнинг ижобий динамикаси давом этмоқда, бунинг асосида тайёр маҳсулотга бўлган талабнинг ортиши ва нархларнинг ўсиши ётади», — деди Рустем Оразалин.\nЯъни, жорий йилнинг биринчи чорагида тайёр маҳсулотга бўлган талаб сезиларли даражада ошди. Диффузия индекси 52 дан 53,1 гача кўтарилди. Маҳсулот ишлаб чиқариш ва хизмат кўрсатиш соҳасида яхшиланиш кузатилмоқда.\nДепартамент директори тоғ-кон ва қайта ишлаш саноатида нархлар ошганини таъкидлади.


“Ўзбекистондаги мобиль қурилмаларга йилига 50 мингтагача зарарли илова хуруж қилади” - Terabayt.Uz\n“Ўзбекистондаги мобиль қурилмаларга йилига 50 мингтагача зарарли илова хуруж қилади”\nЎзбекистонда кибер хуружга учраётганларнинг 1,6 фоизига банк-троянлари зарар етказмоқда. Кибер вирус хуружига учраганлар орасидан банк-троянларининг қурбонига айланган фойдаланувчилар улуши бўйича Ўзбекистон жаҳондаги энг юқори кўрсаткичга эга 10 та мамлакат қаторида 10 ўринни эгаллаган. Бу бўйича энг кўп зарар кўраётган мамлакатлар учлигига Россия, Германия ва Қозоғистон киритилган.\nБу ҳақида Касперский лабораторияси ўзининг 2015 йилга оид ҳисоботида эълон қилган. Шунингдек, 2015 йилда Tweet иловасини юклаб олишни таклиф қилган 2.96 миллион зарарли мобиль иловалар пакетлари аниқланиб, зарарсизлантирилган.\nRansomWare бузғунчи дастурлар ҳужуми ҳам 2015 йилда 3.5 маротабага ошган. Ҳар сонияда бу ҳужумлардан 12 киши зарар кўрмоқда. Бир йилда 380 миллион киши кибер ўғриликларнинг қурбонига айланмоқда. 2012 йилда кибер ҳужумлардан жабрланганларнинг ҳар бири ўрта ҳисобда 140 АҚШ доллари йўқотишган бўлишса, ҳозирги вақтда бу кўрсаткич 300 АҚШ долларини ташкил қилади.\n2014 йилга нисбатан мобиль қурилмаларга уюштирилган ҳужумлар 2015 йилда 5 баробар кўпайган.\nМобиль қурилмалар хавф-хатари географиясига мувофиқ, Ўзбекистондаги мобиль қурилмаларга йилида 1000 тадан 50 мингтагача зарарли вирусга эга иловалар зарар етказади.\nЖаҳоннинг 200 давлатида аниқланган зарарли вирусга эга иловалар географияси:\nАйниқса, 2015 йилда Google Play Store интернет дўконида тарқатилган зарарли кибер вирусли иловалар сони 500 мингтагача кўпайиб кетган. iOS платформасига мўлжалланган зарарли вируслар ташувчи дастурлар сони 2014 йилга нисбатан 2.1 баробарга ошган.\nApp Store иловалар дўконига уюштирилган кибер ҳужум iOS операцион платформасининг вирусли иловалардан ҳимояланишга ожиз эканлигини кўрсатди.\n2004-2013 йилларда 200 мингта мобиль қурилмаларга мўлжалланган зарарли кодлар аниқланган бўлса, биргина 2014 йилнинг ўзида уларнинг сони 300 мингга яқинлашган ва 2015 йилда 884 774 йилда планшет ва смартфонларни ишдан чиқарувчи кодлар тарқатилган.\n2015 йилнинг январидан декабрь ойига қадар “Касперский лабораторияси” 2.634.967 нафар Android қурилмалари фойдаланувчиларига хавф туғдирган 17 миллионта вирус ташувчи иловани йўқ қилган.\n#антивирус #вирус #зарар #илова #Касперский


Чигитни тупроқнинг нами ҳисобига ундириб олиш эртаги, мўл ва сифатли ҳосил етиштириш заминидир\nРеспубликамиз Президентининг шу йил 18 февралда “2014 йилда ғўза навларини жойлаштириш ва пахта етиштиришнинг прогноз ҳажм¬лари тўғрисида”ги қарори қабул қилинди. Мазкур қарорга асосан шу кунларда ғўзанинг тезпишар, юқори ҳосилли ва истиқболли навларини оқилона жойлаштириш, жорий йилда пахта етиштирувчи хўжаликларни сифатли уруғлик чигитлар билан таъминлаш каби бир қанча долзарб ишларни амалга ошириш лозим.\nБ.Ҳолиқов, Ф.Хасанова, Ш.Абдуалимов\nБошоқли дон экинлари, айниқса, кеч экилиб, яхши чиниқмасдан тиним даврига ўтган майсалар ташқи муҳитнинг ноқулайликлари, жумладан, ўта паст ҳарорат, тупроқ намлигининг ортиб кетиши, кучли қуруқ шамол каби бир қатор салбий омиллар таъсирида зарарланиши ва нобуд бўлиши мумкин. Кузги буғдой қиш фасли давомида тиним даврини ўтайди.\nМевали дарахтларга шакл бериш бўйича тавсиялар\nРеспубликамизга баҳор кириб келиши билан боғларда ишлар қизиб кетади. Жорий йил январь-февраль ойларидаги ҳаво ҳарорати совуқ, ёғингарчилик кўп бўлиши сабабли дарахтларга шакл бериш, буташ ва сийраклаштириш ишлари анча кечикди. Шунинг учун февраль ойининг иккинчи ярмидан бошлаб, уруғли мева боғларга шакл бериш, буташ ишларини иложи борича қисқа муддатларда тугатилиши зарур. Данакли меваларнинг турлари бўйича буташ, сийраклаштириш ишлари навбатма-навбат қисқа муддатда ўтказилади. Буташ, биринчи навбатда, ўрик дарахт¬ларидан бошланади.\nР.Абдуллаев, А.Арипов, Х.Абдуллаева\nБир туп ёнғоқ эксангиз, ҳосилидан бир неча авлодингиз баҳраманд бўлади\nИнсоннинг ҳаёт фаолиятида ёнғоқнинг аҳамияти жуда катта. Ёнғоқ меваси бошқа мевалардан озиқавий хусусиятларига кўра юқори каллориялиги билан ажралиб туради. Ёнғоқ мағзи каллориялилиги жиҳатидан мол гўштидан 7 баробар устун туради. Ёнғоқ мағзида темир, фосфор, мис, серотин моддалари, 58–77% ёғ, 12–25% оқсил ва 5–25% углеводлар мавжуд. Уни истеъмол қилган киши қувватини ошириб, асаб тизимининг фаолиятини меъёрлаштиради. Ёнғоқ мойи қондаги холестеринни камайтириб, юрак-қон томирларида тиқинлар, буйрак ва ўт пуфагида тош пайдо бўлишини бартараф этади.\nКунлар илиб, тупроқ ҳарорати кўтарилган айни кунларда сабзавоткорларимиз об-ҳаво шароитидан келиб чиққан ҳолда экин майдонларининг бир қисмига совуққа чидамли, эртапишар экинларни экишни бошлаб юборишди. Зеро, сабзавоткорларимизнинг бугунги меҳнати самараси ўлароқ халқимизни илик узилди маҳалида дармондориларга бой карам, кўк пиёз, сабзи, редиска, укроп, кашнич, петрушка каби кўкатларга бўлган эҳтиёжини таъминлаш имкони яратилади.\nР.Ҳакимов, Ф.Ғаниев, Ф.Расулов


Ўзбекистонда 2022–2023 йилларда қуриладиган боғча, мактаб ва ОТМлар сони маълум бўлди\n29.12.2020 | 10:35\nЎзбекистонда 2022–2023 йилларда 22 та боғча, 31 та мактаб ҳамда 16 та олий таълим муассасаси қурилиши маълум қилинди. Бу ҳақда Адлия вазирлигининг «Huquqiy axborot» Telegram каналида хабар берилди.\nХабарга кўра, бу Шавкат Мирзиёевнинг 28 декабрь куни қабул қилинган «2021–2023 йилларда Ўзбекистон Республикасининг ижтимоий ва ишлаб чиқариш инфратузилмасини ривожлантириш чора-тадбирлари тўғрисида»ги қарорига киритилган.\nҚарор билан 2021 йилда ижтимоий ва ишлаб чиқариш инфратузилмасини ривожлантиришнинг асосий параметрлари ва 2022–2023 йиллар учун мақсадли мўлжаллар тасдиқланди. Шунга кўра, белгиланган йилларда республикада, жумладан:\n22 та боғча (жами 2 970 ўринга эга), 31 та умумтаълим ва ихтисослаштирилган мактаб (жами 13 934 ўқув ўрнига эга), 16 та ОТМ (жами 9 300 ўқув ўрнига эга) янги қурилади;\nжисмоний тарбия ва спорт объектларини қуриш, реконструкция қилиш, мукаммал таъмирлаш бўйича жами 55 та лойиҳа (шундан 23 таси янги қурилиш) амалга оширилади;\n11 та маданият ва санъат объектлари янгидан қурилиб, 7 таси реконструкция қилинади;\nсоғлиқни сақлаш объектларини қуриш, реконструкция қилиш, мукаммал таъмирлаш ва жиҳозлаш бўйича жами 131 та лойиҳа (шундан 24 таси янги қурилиш) амалга оширилади.\nШунингдек, илм-фан ва инновацион объектларни ривожлантириш бўйича 14 та лойиҳа амалга оширилади. Хусусан, 2021–2022 йилларда Тошкент шаҳрида Халқаро молекуляр аллергология марказини қуриш назарда тутилган. Бундан ташқари, темир йўл ва метрополитен йўлини ривожлантириш чоралари ҳам кўрилади.\nМавзуга доир: Шавкат Мирзиёев 2021 йил учун Давлат бюджети тўғрисидаги қонунни имзолади\nАввалроқ Сенат мажлисида 2021 йилги давлат бюджети тасдиқлангани ва Ўзбекистонда ўтган 9 ойда қанча бюджет маблағлари асоссиз сарфлангани маълум бўлганди.\nШунингдек, Ўзбекистонда иқтисодий соҳада 2019–2020 йилларда 2,5 мингга яқин коррупционер мансабдорлар жавобгарликка тортилгани ҳамда Ўзбекистонда ўтган икки йилда қанча мансабдор шахс коррупциявий жиноятларни содир этгани хабар қилинганди.


Жаҳоннинг 113 мамлакати, ўнлаб халқаро ташкилотлар иштирокида ўтган “Астана ЭКСПО – 2017” кўргазмаси ниҳоясига етди.\nМазкур тадбирни жами 4 000 000 одам келиб, томоша қилди. Уларнинг салкам ярим миллиони – хорижликлар. Айниқса, Россия, Хитой, Европа Иттифоқи, Ўзбекистондан келган сайёҳлар тадбирларда фаол иштирок этдилар.\nЭКСПО – 2017 мавзуси яшил энергетика бўлгани ҳолда, янги замон уфқларини белгилаш – инсоният зиммасидаги вазифа бўлгани туфайли, унда жаҳон барча етакчи мамлакатларининг иқтисодиётдагина эмас, ижтимоий ҳаёт, маданият, санъатдаги муваффақиятлари ҳам кенг тарғиб қилинди. Кўргазмага ташриф буюрган ҳар бир инсон жўшқин Африка, вазмин Европа, қизиққон Америка ва бошқа қитъаларнинг нафаси уфуриб турган сувенирларни ўзи билан олиб кетди.\nКўргазма ёшлар, болаларни ҳам ўзига жалб этди. Янгидан кашф қилинган нарсалар, эски буюмлардан самаралироқ фойдаланишга имкон берувчи технологиялар, энергия истеъмолини бир неча бараварга камайтирувчи технологиялар нафақат ҳайрат уйғотди, балки она заминимизнинг қазилма бойликлари абадий эмаслиги, уларни асраб-авайлашимиз, имкони борича такрор тикланувчи энергия манбаларига ўтишимиз зарурлиги ҳақида хулосалар чиқарилишига сабаб бўлди.\nЭКСПОнинг охирги кунларида билетлар кассалари қошида улкан навбатлар пайдо бўлди. Бир кунда кирганлар сони 100 000 кишидан ошиб кетди. Шу вақтда бугунги ишни эртага қолдиришга ўрганиб қолганидан афсусланган юртдошларимиз жуда кўп бўлди. Ва, афсуски, уларнинг ҳаммаси ҳам истаган павильонларини кўриб чиқишга улгуришолмади. Чунки ЭКСПО – 2017ни тўла кезиб чиқиш учун камида 96 соат вақт керак эди. Уларнинг қаторида ўзим ҳам борман. Начора, уч кун – дунёни кўздан кечиришга етмас экан.\nҲар кимнинг бу кўргазмадан олган таассуротлари ҳар хил. Уларни бирлаштирадиган нарса битта: мана шундай оламшумул тадбир туфайли дунёнинг ярмини кезгандек бўлдик!.. Чунки курраи заминнинг безаги – мукаррам инсон, кўргазмада эса жаҳоннинг барча қитъаларидан келган минглаб одамлар йиғилганди.\nЭКСПОнинг иқтисодий натижалари ҳам кўпчиликни қизиқтирса керак. Мазкур тадбир туфайли Астана шаҳрининг бир қисмида кўп қаватли тураржойлар, бетакрор меъморий кўриниш касб этган бинолар қад кўтарса, шаҳарнинг барча қисмлари қўшимча коммуникациялар билан таъминланди. Шу давргача эътибордан четда қолиб келаётган баъзи камчиликлар юз фоиз бартараф қилинди, пойтахт ва вилоят марказлари, туристларда қизиқиш туғдирувчи иншоотлар атрофи ободонлаштирилди.\nБир турист бир ҳафтада Қозоғистонда 100 000 тенгедан зиёд пул қолдиради. ЭКСПО туфайли мамлакатимизга ташриф буюрган сайёҳлар сони икки баравар ошди. Жаҳон миқёсида туризм шўъбасининг йиллик ўсиши 3-5 фоиздан ошмаслигини ҳисобга олсак, бу ҳазилакам кўрсаткич эмас.\nЭКСПО кунлари турли эсдалик совғалар (сувенирлар), туристларга кўрсатилган хизматларнинг ўзи 640 миллиард тенге даромад келтирди. Бу эса деярли икки миллиард долларни ташкил этади. 1400дан ортиқ ўрта ва кичик корхоналар улкан буюртмалар олишди, хизматчилари сонини кўпайтиришга муваффақ бўлишди.\nЭКСПО кунлари жаҳон ижтимоий тармоқларида Қозоғистон ва Астана сўзлари энг кўп тилга олинаётган брендлар қаторига кирди. Бу эса келажакда ҳам мамлакатимизга ташриф буюурвчи меҳмонлар сони ортиб боришининг кафолатидир.\nАммо ЭКСПО келтирган иқтисодий самара фақат юқоридаги рақамлар билангина чекланмайди. 2017 йил ўтган тадбир мамлакатимизга жаҳоннинг кўплаб давлатларидан тадбиркорларни олиб келди. Кўргазма доирасида ўтган юзлаб давра суҳбатлари, юзма-юз учрашувлар, тақдимотлар юртимизга хориж сармоясининг кириб келишига йўл очади. Янги корхоналар, истироҳат масканлари, савдо марказлари, йўллар қурилишига, замонавий коммуникация воситалари орқали иш юритувчи ташкилотлар тузилишига имконият яратилади.\nКелажакда ЭКСПО ўтган ҳудуд ҳувиллаб қолмайди. Аввало, бу ерда ЭКСПО – 2017 музейи ташкил этилади. Унга ташриф буюрган ўқувчилар ҳам, катталар ҳам томоша қилишга арзигулик кўплаб экспонатларни кўздан кечира оладилар. Мажмуа биноларининг катта қисми махсус иқтисодий минтақага хизмат қилади. Астананинг Марказий Осиё молия марказига айланишида ҳам уларнинг ҳиссаси салмоқли бўлиши шубҳасиз.\nАбдумалик САРМОНОВ, 2017-09-11, 20:18 160


Спорт 24.01.2017 1025\nҚарши олимпия захиралари коллежида аёллар спорт фестивалининг вилоят босқичи бўлиб ўтди.\n“Гўзал ва бетакроримсан, муқаддас Ватаним, жоним сенга фидо, Ўзбекистоним!” шоири остида ўтган фестивалда шаҳар ва туманлардан сараланган 14 та жамоа ғолиблик учун беллашди.\nМусобақани вилоят ҳокими ўринбосари, вилоят хотин-қизлар қўмитаси раиси Рисолат Эшқобилова очиб, мамлакатимизда Президентимиз раҳнамолигида оналик ва болаликни муҳофаза қилиш, аёллар саломатлигини мустаҳкамлаш, бунда хотин-қизлар спортини янада ривожлантиришга алоҳида эътибор қаратилаётганини таъкидлади.\nҚайд этиш жоизки, бугунги кунда вилоятимизда 250 минг нафардан зиёд хотин-қиз спорт билан мунтазам шуғулланмоқда. Шундан 100 минг нафардан зиёдини уй бекалари ташкил этади. Қишлоқ жойларда истиқомат қилувчи аёлларни спортга жалб қилиш мақсадида “Спорт маликаси”, “Отам, онам ва мен – спортчилар оиласи”, “Камолот” маликалари” каби мусобақалар ташкил этилаётир. Бугунги кунда Қарши шаҳри ва туманларда спортнинг гимнастрада тури билан шуғулланувчи 1270 нафар 50 ёшдан ошган аёллардан иборат “Эъзозли аёллар” гуруҳлари фаолият кўрсатмоқда.\nМусобақаларда 300 нафардан зиёд хотин-қиз волейбол, стол тенниси, шахмат ва бошқа спорт турлари бўйича ўзаро беллашди. Якунда фаол иштирок этган ҳамда фахрли ўринларни қўлга киритган Қарши шаҳри, Китоб ва Шаҳрисабз туманлари жамоалари диплом ва эсдалик совғалари билан тақдирланди.\n- Бугун гимнастрада мусобақасида Косон тумани шарафини ҳимоя қилдим, - дейди 75 ёшли Тулғон Ҳасанова. - Илгари қишлоқ тугул, шаҳарда ҳам хотин-қизларнинг жисмоний тарбия билан шуғулланиши учун шароит йўқ эди. Бугун эса чекка қишлоқларимизда ҳам замонавий спорт мажмуалари барпо этилиб, хотин-қизларимиз спорт билан шуғулланишмоқда. Аёлларимизнинг иш, фарзанд тарбияси, уй-рўзғор ташвишларидан ортиб, шундай мусобақаларда қатнашиши жуда қувонарли.\nТадбирда катта концерт дастури намойиш этилди. Унда вилоятимизнинг таниқли санъаткорлари, гимнастикачи қизлар ўз чиқишлари билан барчага хуш кайфият бағишладилар.


Француз миллиардери Оливе Дассо авиаҳалокат қурбони бўлди\nДассо Франциянинг “Республикачилар” партияси аъзоси бўлган. У Франциядаги энг обрўли депутатлардан бири ҳисобланган.\nАвиаҳалокат сабаблари ҳозирча номаълум. Полиция ушбу ҳалокат юзасидан тергов бошлаган.\n17:58 / 13.03.2021\nҚозоғистонда содир бўлган авиаҳалокат оқибатида 4 киши ҳалок бўлди


ШУКР - НЕЪМАТЛАРНИНГ КЎПАЙИШИГА САБАБ БЎЛАДИ\nАллоҳ таоло бутун оламни барпо этгач, қуруқликда, ер ости ва сувда, ҳавода яшайдиган мавжудотларни яратди ва бутун мавжудотнинг яшаши, насл қолдириши учун ўзига хос неъматлар билан сийлаб, ҳар бирига ризқ-насиба улашди.\nМазкур мавжудотларнинг бир тури инсондир. Инсон сўзи бирликда банда, одам, киши, кўпликда эса эл, халқ, элат каби маъноларга эга. Инсон бошқа мавжудотлардан ўзининг ақли, фаросати, ҳис-туйғуси, тафаккури би-лан ажралиб туради.\nАммо, инсон сўзининг туб маъносига эътибор қилсак, баъзи манбаларда “инсон” сўзи арабчадан олинган бўлиб, “нисён”– яъни, унутувчи маъносини билдиради. Буни шундай изоҳлаш мумкин: инсон (банда) ларнинг баъзилари “неъмат” сўзининг маъносини тор маънода – фақат моддий неъматларнигина тушунишади. Сув, ҳаво, тансиҳатлик, эл-юрт тинчлиги, фаровонлик, серобчилик каби инсон ҳаётининг асоси бўлган нарсаларни унутиб қўядилар. Гўё бу нарсалар ўз-ўзидан пайдо бўлиб қолган табиий ҳолат деб ўйлайдилар. Мол-дунё, мансаб-мартаба ва шунга ўхшаш нарсаларнигина неъмат деб биладилар.\nҲолбуки, кишининг ҳаёти учун манфаатли бўлган барча нарсалар Аллоҳ таоло ҳадя этган неъматлардир. Зеро, бу неъматларнинг қадрини билиш, уни эъзозлаш, ундан тежамкорлик билан фойдаланиб, шукрини адо этиш инсонларга хос фазилатдир.\nПайғамбаримиз соллалоҳу алайҳи васаллам ҳадисларининг бирида “Қайси бирингиз тонгда уйқудан уйғонганда оиласи тинч, тани соғ ва уйида бир кунлик егулиги бўлса, билсинки, унда дунёдаги барча неъматлар му-жассам экан” (Имом Термизий ривояти), деб, неъматнинг Аллоҳдан эканини кенг маънода тушунишга ундайди. Неъматлар – моддий ва маънавий бўлиб, юқорида санаб ўтилганлар моддий неъматлар жумласига кирса, имон, ислом, ҳуррият, ибодат каби кўзга кўринмайдиган маънавий неъматларлар моддий неъматларга нисбатан қадрлироқдир.\nХалқимиз дуога қўл очганда Яратгандан юртга тинчлик, хотиржамлик, фаровонлик, серобчилик, мўл-кўлчилик бўлишини бежизга тиламайди. Чун-ки бу неъматлар инсон ҳаёти учун энг олий неъматлардир. Бу неъматлардан баҳраманд бўлган ҳар бир инсон шукронасини ҳам адо этиши мақбулдир. Неъматларнинг бардавом бўлиши унинг шукрини адо этилишига боғлиқ.\nШукр сўзи луғатда “миннатдорлик”, “розилик” маъноларини англатади. Истилоҳда эса яхшилик қилган кишининг амалини эътироф этишни шукр дейилади. Шукр қилиш қалб билан, тил билан ва амал билан адо этилади.\nИнсоният тарихига назар солсак, аждодларимиз кўплаб уруш, қаҳатчи-лик, очарчилик, қурғоқчилик, талончилик йилларини бошидан ўтказган. Ам-мо,барчасига Аллоҳдан нажот сўраб, сабр-тоқат билан шукр қилиб, ҳаёт ке-чиришган.\nКўп узоққа бормайликда, 20-асрнинг охирлари ва Мустақиллигимиз-нинг дастлабки йилларини эсга олайлик.Тузум ўзгариши арафасида баъзи ношукур корчалон мансабдорлар ўз манфаатини ўйлаб, савдо омборларидаги ноз-неъматларни ғарамлаб ташиб олди. Натижада дўконларнинг пештахталари бўшаб қолди. Оқибатда, мамлакат ичкарисида танқислик вужудга келди. Шу туфайли бир неча йил қийналган халқ борига шукр қилиб, сабр-қаноат билан яхши кунларнинг келишини Яратгандан сўраб яшади.\nМустақиллигимиз туфайли орзу қилинган кунларга ҳам етдик. Ҳукуматимизнинг саъй-ҳаракатлари билан юртимизда фаровонлик бошланиб, қимматчилик ва танқислик бартараф этилди. Шу билан тинчлик ва осойишталикка замин яратилди. Яратганнинг бу иноятига шукр демай бўладими? Бошимиздан кечирган танқислик, қимматчилик йилларини унутмаслигимиз лозим.\nҲеч кимга сир эмаски, мўл-кўлчилик, тўқчилик, фаровон ҳаёт бошлангач, бир оз қорнимиз тўйиб, чорак аср муқаддам рўй берган танқислик туфайли бошимизга тушган қийинчиликларни унутдик. Маракаларда, тўйларда баъзи кимсалар томонидан ризқ-рўзимиз бўлган неъматларнинг исроф бўлиб, кўплаб ушатилган нонларнинг увол бўлаётгани бунинг исботидир.\nКатта ва муҳташам тўйхоналарда сават-сават исроф бўлаётган нон ва бошқа моддий неъматларни кўрган киши ҳайратга тушиши табиий. Бу исроф бўлган неъматлар кунжара, ем ўрнига молга берилаяпти. Наҳотки, Роббимиз ато этган чексиз ноз-неъматларнинг шукронасини демай, ношукурликка юз тутган бўлсак! Айтмоқчи бўлганимиз, ўша машъум кунларга тушмаслик учун неъматларни қадрлашимиз, уларнинг шукрини адо этишимиз лозим эмасми?\nАллоҳ таоло “Иброҳим” сурасининг 7-ояти орқали “Қасамки, агар (берган неъматларимга) шукр қилсангиз, албатта, (уларни янада) зиёда қилурман. Борди-ю, ношукрчилик қилсангиз, албатта, азобим (ҳам) жуда қаттиқдир” дегани барчага тегишлидир.\nАллоҳ таоло беҳисоб неъматларни ато этиб, барчамизга ризқ-рўз улашган экан, шуларнинг ичида инсон ҳаёти учун энг муҳими нондир. Аждодларимиз “Ноннинг увоғи ҳам нон, увол қилиш катта гуноҳдир”, “Нонни хор қилсанг, у сени кўр қилади”, –деб, сабоқ беришганини унутмаслик керак. Нонни азиз тутиб, бир увоғини ҳам исроф қилмаслик ҳар бир мўмин-мусулмоннинг бурчидир.\nАллоҳ таоло: “Енглар, ичинглар ва исроф қилманглар. Чунки У исроф қилгувчиларни суймас” (Аъроф сураси, 31-оят), деб марҳамат қилди.\nАмр ибн Шуъайб отасидан, отаси бобосидан ривоят қилади: “Расулуллоҳ соллаллоҳу алайҳи ва саллам: “Исрофга йўл қўймай ва такаббурлик қилмаган ҳолда е, ич, кийин ва садақа қил”, деганлар” (Имом Аҳмад ва Абу Довуд ривояти).\nТўғри, халқимиз азал-азалдан ўзининг меҳмондўстлиги, саховтлилиги, бағри кенглиги билан бошқа элатлардан ажралиб туради. Шунга кўра урф-одатимиз бўйича ўтказилаётган диний маросимларимиз, миллий байрамларимиз, тўйларимиз жуда кўп. Бу анъаналар ҳозирги тўқчилик даврида яна-да авж олган. “Сендан мен камми” дегандек, ўтказилаётган маросимлар бирини иккинчиси “босиб” ўтаяпти. Шу туфайли исрофгарчиликлар юзага келаяпти. Афсуски, юқорида таъкидланганидек, ортиб қолган ноз-нематлар ҳайвонларга берилаяпти. Пайғамбар алайҳиссаломнинг “Тежамкор одам асло қашшоқлик кўрмайди” деб айтганларига амал қилсак, иншааллоҳ кўп ҳикматларга эга бўламиз.\nКимки бўлса тежамкор\nДоим унга омад ёр.\nБу мақолни унутманг,\nҲар сўзида ҳикмат бор.\nАллоҳнинг яратган ноз-неъматларини суистеъмол қилмай, тежамкорлик ва тадбиркорлик билан исрофгарчиликнинг олдини олсак нур устига аъло нур бўларди.\nБекназар Шомуродов – Каттақўрғон туман “Ризвон бобо” жоме масжиди имом ноиби\nКиритилган вақти: 31/01/2020 15:11; Кўрилганлиги: 248\nМатериал манзили: http://sammuslim.uz/articles/society/shukr-nematlarning-kopayishiga-sabab-boladi\nЧоп этилган вақт: 16/07/2020 07:25


‘Саудияда машина минаётганимга ишонолмаяпман’ – mulkdor.com\n‘Саудияда машина минаётганимга ишонолмаяпман’\nJune 25 2018, 10:06 ЖамиятЖаҳон\nСаудия Арабистонида аёлларнинг автомашина рулига ўтиришига қўйилган тақиқ бекор қилинар экан, Мадинада яшовчи доя Роа Алтавели ишга илк бор машина миниб борди. Унинг ҳикояси эса қуйидагича:\nБугун одатдагидан эртароқ уйғондим. Роса хурсандлигимдан яхши ухлолмадим ҳам. Бугун биринчи марта ишга машинанинг орқа ўриндиғида бормайман. Руль чамбараги менинг ихтиёримда бўлади. Ҳануз Мадинада машина миниб юришимга ишонолмаяпман.\nСаудия Арабистонида ниҳоят аёлларнинг машина минишига қўйилган тақиқ олиб ташланди. Кеча йўлларни эгаллай бошлаган шодон аёлларнинг ижтимоий тармоққа қўйган видео ва фотосуратларини ярим тунга қадар томоша қилиб чиқдим.\nБиринчи кун мактабдаги таътил вақтига тўғри келгани учун йўллар тирбанд эмас. Илк бор улов бошқарувини қўлига олмоқчи бўлганлар учун яхши имконият. Дадам ёнимда, ҳайдовчиликнинг баъзи сирларини ўргатиб, мени руҳан қўллаб-қувватлаб бормоқда. Шундай қилиб, ишга отландим.\nЙўлда полициянинг ёнгинасидан ўтаман, лекин бу сафар ‘мени тўхтатишмасмикан,’ деган қўрқув йўқ менда. Ҳайдовчилик гувоҳномам бор, машина минишга қонунан ҳуқуқлиман. Кетатуриб, йўлдан қаҳва олиш учун тўхтайман. Бариста қиз умрида хизмат қилган илк аёл ҳайдовчи бўлдим шекилли ўзиям.\nБаҳрайнда дояликка ўқиётган пайтларим машина ҳайдардим. Гувоҳномамни 2005 йили олганман. Яна менда халқаро ҳайдовчилик гувоҳномаси ҳам бор. Дубай, Португалия ва АҚШ каби давлатларга дам олишга борганимда машина миниб турардим.\nБаҳрайнда олган гувоҳномамни Саудияникига алмаштириш силлиққина кечди. Аммо ҳайдовчилик маҳоратлари синови учун ёзилиш осон бўлмади. Талаб шу даражада кўплигидан синов учун ўринлар июль ойига қадар банд қилиб бўлинган эди. Бахтимизга синглим иккаламиз икки ҳафта олдин рўйхатдан ўтишга муваффақ бўлдик ва мен илк ҳайдашдаёқ синовдан ўтдим.\nОтам ва акам синглим иккаламизни руҳлантириб туришди. Шу тариқа тақиқ бекор қилинишига қадар машина рульига ўтириш учун тайёр бўлиб турдик.\nДоя бўлиб ишлайман, доялик бўйича илмий ишимни Буюк Британияда ёқлаганман. Европа ва бошқа ривожланган давлатларда доялар машина минишни билиши зарур. Баъзида тез ёрдам машинасини кутолмасдан кўзи ёраётган аёлни доянинг ўзи касалхонага олиб боришига тўғри келади. Дунёнинг кўп давлатларида ишга жойлашаётган доялардан ҳайдовчилик гувоҳномаси сўралади.\nЯқин келажакда Саудияда уйда туғруқни амалга оширишга рухсат берилишидан умид қилган ҳолда шуни айтишим мумкинки, машина ҳайдаш оналарнинг фарзандини доя ёрдамида ўз уйида дунёга келтиришига имкон яратади. Бундан ташқари аёл шифокорлар тунлари қийналиб такси тўхтатиш ўрнига беморларни касалхонага ўзлари бемалол олиб бора оладилар.\nМен ҳозир Мадинанинг шарқий қисмида жойлашган касалхона – ишхонамга яқинлашяпман, асосий дарвозадан аста ичкарига кираман. Ҳеч ким менга ёмон ёки ҳайратда қотган кўз билан қараётгани йўқ. Гўё узоқ вақтдан бери машина минаётгандек ҳис қиламан ўзимни.\nМашинада ичкарига яна озгина кирсам бўлади, аммо биринчи кундан ошиб кетмасин, деган хаёлда моторни ўчираман. Бугун тарихий кун ва ушбу кун Саудия Арабистонида аёллар учун яна кўплаб тарихий лаҳзалар келишидан ваъда қилаётгандек.\nЛулваҳ Шалҳуб Жиддадаги мустақил журналист


Истанбулда Yeni Akit газетаси бош муҳаррири Қодир Демирел пичоқ билан етказилган жароҳатдан ҳалок бўлди. Anadolu ахборот агентлигининг маълум қилишича, Демирел куёви билан низо давомида у томондан ўлдирилган.\nМавжуд маълумотларга кўра, Демирел ўзининг қизи Эсма ва унинг турмуш ўртоғи Жамил Ёвуз Каранфил билан низолашиб қолган. Можаро вақтида куёв қайнотаси ва қайнонасига пичоқ билан зарба берган. Шунингдек, можаро вақтида Демирелнинг қизига ҳам шикаст етган.\nДемирел олинган жарорҳатлардан жон берган, унинг қизи оғир аҳволда шифохонага етказилган ва операция қилинган.\nАйни вақтда полиция воқеа жойида иш олиб бормоқда. Воқеа жойидан қочиб кетган қотил куёв қидирувга берилган.\nИстанбул куёв турк газетаси Қодир Демирел


Маданият ва маънавият | QISHLOQ HAYOTI\nМозий мўъжизалари сайёҳларни ҳам мафтун этажак\nЯнварь 30, 2018 Marks Yusupov\tМаданият ва маънавият\nНавоий вилояти Нурота туманидаги “Чашма” мажмуаси Нур чашмаси атрофида бунёд этилган тарихий ёдгорликлардан иборат. Бу ерда Нур қалъаси, шифобахш чашма, ширмоҳи балиқлари, катта гумбаз ва Чилустун жомеъ масжиди, улуғ авлиёларнинг даҳмалари ва зиёратгоҳлари бор. Қадимий тош ҳаммом эса узоқ тарихдан сўзлайди. Афсонавий чашма ҳақида ўнлаб ривоятлар тўқилган. Шифобахш нур чашмасидаги ширмоҳи балиқлар аҳоли томонидан жуда қадрланади. Улар ушбу ширмоҳи балиқларнинг


Қозоғистон парламенти қуйи палатасига сайловолди ташвиқот кампанияси бошланмоқда\n12:15 / 20.02.2016\nҚозоғистон миллий парламентининг қуйи палатаси – Мажилисга депутатлар сайлаш бўйича сиёсий партияларнинг сайловолди ташвиқот кампанияси бошланмоқда. Мажилисда ўринга эга бўлиш учун мамлакатда қайд қилинган 7 партиядан 6 таси курашни бошлади, бу партиялар: "Нур Отан" ("Ватан нури"), Қозоғистон коммунистик халқ партияси, "Ак жол" ("Оқ йўл") демократик партияси, "Бирлик" партияси, Умуммиллий социал-демократик партия ва Халқ-демократик ватанпарварлик партияси "Ауыл" ("Овул").\nПартия рўйхатларига киритилган номзодларнинг умумий сони 234 нафарни ташкил қилди. Номзодларнинг ўртача ёши 52 ёшни ташкил қилди, энг ёш номзод эса 26 ёшда. Қозоғистон Марказий сайлов комиссиясида маълум қилинишича, номзодлардан 187 нафарини (79,9 фоиз) эркаклар ва 47 нафарини (20,1 фоиз) аёллар ташкил қилмоқда. 233 нафар номзод олий маълумотга эга. Номзодлардан ҳар тўртинчиси муҳандис, ҳар бешинчиси иқтисодчи ёки ҳуқуқшунос. Барча номзодлар қонунчилик ва конституция талабларига мос келиш бўйича текширувлардан муваффақиятли ўтганлар.\nҚозоғистон қонунчилигига кўра, ташвиқот ОАВ, ташвиқот материалларини чиқариш ва турли тадбирларни ўтказиш орқали олиб борилиши мумкин. Марказий сайлов комиссияси раиси Кувондиқ Турғанқуловнинг айтишича, "ташвиқот пайтида партиялар ва номзодлар томонидан митинглар, намойишлар ва бошқа сайловолди тадбирларини ташкил қилиш ва ўтказишга рухсат берилади". Турғанқулов бундай тадбирлар улар ўтказилишидан 10 кун олдин ҳокимиятнинг маҳаллий ижроия органлари билан келишилган бўлиши кераклигини эслатиб ўтди.\nТурғанқуловнинг айтишича, маҳаллий ҳокимият органлари ташвиқот материалларини жойлаштириш учун жойлар билан таъминлаш ҳамда келишилган асосда номзодларнинг сайловчилар билан учрашиш жойини тақдим қилиши керак. Бундай жойларни тақдим қилиш шароитлари барча партиялар ва номзодлар учун ягона ва бир хил бўлиши керак.\nНомзодларнинг ташвиқот билан боғлиқ барча сарф-харажатлари сайлов жамғармалари томонидан қопланиши керак. Ҳозирда 6 та партиянинг сайлов жамғармасига 519 млн 132 минг танга (1,4 млн доллар) келиб тушган.\nҚонунчилик талабларига кўра, сайловолди ташвиқоти сайлов кунидан аввалги кун соат 0:00 да якунланади. Шу ондан бошлаб ҳар қандай сайловолди ташвиқоти тақиқланади.


“Илҳом” фонди” – шундай жамғарма ҳам борми ҳали? | Azam Abidov\n“Илҳом” фонди” – шундай жамғарма ҳам борми ҳали? (1-қисм)\nАъзам Обид: – Фозилжон, учрашув ва суҳбатга рози бўлганингиз учун сизга яна бир бор раҳмат! Чунки юзма-юз кўришишнинг гашти бўлак, Интернетдан ёзишиш, онлайн суҳбат қилиш бошқа. Зеро, бу ҳар томонлама фойдали, хусусан, мен бундай мулоқотни соғинаман. Менинг адабиётдаги, ижоддаги позициям шуки, адабиёт, санъат эркин бўлиши керак. Тўғриси, Ёзувчилар уюшмаси, “давлатнинг тили” бўладиган, давлатни фақат яхши томондан кўрсатиб берадиган уюшмаларга кўпам хушим йўқ. Мана, Сиз Ёзувчилар уюшмаси раисининг матбуот котиби бўлиб ишга ўтганингизга ярим йилча бўлибди. Ўтган вақтда уюшманингФейсбук саҳифаси,телеграм каналини очдингиз, анчагина постлар, мақолалар беряпсиз. Мен уюшма ишини ичидан билмасам ҳам, бундай ижтимоий тармоқда фаоллик йўлига ўтганини аввал кўрмаганман. Уюшма ичида туриб, ижодкор сифатида нималарни ўйлаяпсиз? Сиз истаган муҳит бормикан у ерда, ижод учун, ишлаш учун?\nФозил Фарҳод:– Ишимиз жудаям қизиқ.Матбуот хизматида тўрт кишимиз–етакчи мутахассис Зулайҳо, фотографАҳмаджон,“айтишник” Баҳодир ва мен. Бошида Ахборот хизматимизнинг номи“Медиа марказ”эди, мен келганимдан кейин Ахборот хизматига айлантирдик.Менгача бўлимимиз иккинчи қаватдаги кичик бир хонада жойлашганди, энди пастки қаватда ҳаммамизнибирлаштирган каттагина хонамиз бор. Фейсбук саҳифамизда 4000 дан ортиқ дўстимиз бор. Телеграм каналимизнинг 800 аъзоси бор. Албатта, ҳали анча ишлашимиз, аъзолар сонини кўтаришимиз керак.Ijod.uz сайтимизни янгидан ишга туширдик, контентини тобора тўлдириб боряпмиз.\nАхборот хизмати таркибида студия очмоқчи бўляпмиз. Унда ёзувчи, шоирларнинг асарларини ўзларига ўқитиб, монтаж қилиб, сайтимизга қўйиш ниятимиз бор. Аудио, видеоматериаллар – эшиттиришлар, роликлар, кўрсатувлар, ҳужжатли филмлар қилишни ўйлаяпмиз.\nА.О.: – Ёзувчилар уюшмасининг энди ўз биноси бор.\nФ.Ф.: – Ҳа, ҳозир ижарада эмас, бинода уюшма муассислигидаги журналлар таҳририятлари, “Илҳом” жамоат фонди жойлашган.\nА.О.:– Шунақа номдаги фонд борми? Ё “Ижод” фондини айтяпсизми?\nФ.Ф.:– “Илҳом”алоҳида фонд, Ёзувчилар уюшмаси билан боғлиқ эмас.Негадир биномизда жойлашиб қолган. “Ижод” жамоат фондимиз бор, у уюшма таркибида.\nА.О.:– Ижтимоий тармоқларда гоҳ-гоҳ Ёзувчилар уюшмаси нега керак, бунақа ташкилотни ёпиб юбориш лозим, деган гаплар айланади. Мен ҳам, яхши тасаввурга эга бўлмаганим учун, нега керак ўзи бунақа ҳаракатсиз ташкилот, дейман. Сиз олти ойдан бери ишлаяпсиз: уюшма албатта керак, дейишингиз табиий. Шундай дейиш учун қандай аргументлар келтира оласиз? Балки у ўз фаолият шаклини ўзгартириши керакдир? Ё одамлар билмаётган катта ишлар қилаётгандир-у, кўрсатиб бера олмаётган бўлса, эҳтимол?\nФ.Ф.:– Ишга келишимдан аввал ҳам уюшма фаолияти билан таниш бўлганим учун айтаманки, у жуда зарур ташкилот. Масалан,ёш ижодкорларни қувватлаб, китобини чиқариб беради. Менинг биринчи китобим ҳам 2015 йили уюшма тавсияси билан “Ижод” жамоат фонди молиявий кўмагида чиққан.Ўз ҳисобимдан 20 мингта тиражли китоб чиқара олмасдим.\nА.О.:– 20 минг тираж жуда катта сон Ўзбекистон шароитида. Ҳақиқатда ҳам шунча тиражда чиққанми?\nФ.Ф.:– Ҳа, чиққан. Мен мактабларга борсам, биринчи уюшма чиқарган китобларни сўрайман, ўтган йили Бўка туманидаги чекка бир мактабда ўзимнинг китобимни кўрдим. Бу йил 22 нафар ёш ижодкорнинг китоби 10 минг нусхадан чиқди. 20 минг тиражда босилган китоблар фақат лотин алифбосида эди, бу галгиси эса ҳам лотин, ҳам кирилда. Менинг китобим Муҳаммад Али уюшма раислиги пайтида чиққан. Илгари “қора тун” деган образлар эмас, ёрқин образлар бўлиши керак эди. Мана, энди жиддий мавзулар кўтарилган асарлар босиляпти, масалан, Жавлон Жовлиевнингҳикояларини кўрсатишим мумкин, бугунги кундаги муаммолар ёритилган унда.\nА.О.:– Яна нима ишлар қилади уюшма?\nФ.Ф.:– Турли серияда китоблар чиқди, чиқяпти.Шулардан бири “Адиб ва жамият”. Бу рукнда Эшқобил Шукур, Баҳодир Қобил, ШодмонқулСалом каби муаллифларнинг салмоқли китоблари чоп этилди. Ёзувчи, шоирларгақалам ҳақи берилади.2020 йилдан бошлаб бир ўтиришда ўқиладиган ихчам китоблар босяпмиз. Масалан, яқинда Баҳодир Каримнинг “Ўтган кунлар” ибрати” деган китоби чоп этилди.\nА.О.:– Ҳозир уюшманинг неча нафар аъзоси бор?\nФ.Ф.:– 650 га яқин.\nА.О.:– Ҳамма аъзоларни қўллаб-қувватлайдими уюшма?\nА.О.:– Уч-тўрт йил аввал бир вилоятга бориб, қалам аҳли билан кўришдим. У ерда уюшмага аъзолар кўп эмас экан, аммо қалам аҳлининг аксари аъзо бўлишни жудаям истайди. Бунчалик иштиёқ сабаби нима, деб сўрасам, аъзоларни мактаб, коллежларга таклиф қилишаркан, асарлари босиларкан, ўқувчилари кўпроқ бўларкан. Сизнингча, уюшмага аъзоликдан нима фойда бор? Уюшма аъзоси бўлмаса, у яхши ижодкор ҳисобланмайдими ?Масалан, мен уюшма аъзоси эмасман, дейман, ваҳоланки, 2005 йили Зоминда аъзо қилишганди, аммо қўлимда ҳужжатим йўқ. Тўғриси, менга аъзолик умуман керакмас. Айтинг-чи, бу аъзолик обрў ё тадбирларга жалб қилиниш учун керакми ё?\nФ.Ф.:– Аъзолик ижодкорга истеъдод қўшиб бермайди, албатта.Аммо масъулият беради. Мен аъзо бўлгач, ўзимга ўзим савол бердим:“Хўш, нима ўзгаради, нима бўлади энди?” Аъзо бўлиб, ҳеч нарса қилмаслик уят. Ҳамма аъзолар ҳам фаол деб айта олмайман. Ахборот хизматимизнинг 2020 йилдаги ниятларидан бири: аъзолардан ижодий режалари ҳақида сўраб, уларни мақола, суҳбат тарзида сайтимизда, Телеграм канал-у Фейсбукдаги саҳифамизда эълон қилиб бормоқчимиз. Аъзолик учун баъзи имтиёзлар бор, табиий.\nФ.Ф.:– “Дўрмон” ижод уйида чегирма асосида туриб, ижод қилиши мумкин.\nА.О.:– Квартираям бериляптими ҳозир?\nФ.Ф.:– Ҳа, бу борадаги ҳужжатлар тайёр бўлиб қолди, арзонлаштирилган, ипотека асосидаги уйлар шу январь ё февралда бериб бошланса керак. Уйлар уюшма биноси яқинида.\nА.О.:– Бепул эмас бу квартиралар, тўғрими? Кимга берилишини ким ҳал қилади? Ҳаммага етадими уйлар?\nФ.Ф.:– Йўқ, бепул эмас.Уюшманинг Тошкент шаҳридаги аъзолари кўпроқ ариза топширган. Вилоятдагилар ҳам бор. Бизга 110 та квартира ажратилган. Бу Президент қарорида кўрсатилган. Махсус комиссия бор. Кимга уй кераклиги ўрганиб чиқилди, уйи бор, йўқлиги, шароити аниқланди, шаффоф рўйхат шакллантирилди.Биринчи навбатда, уйга муҳтожлар, ёшлар олиши мумкин. Уйи борлар рўйхатдан чиқарилган.\nА.О.:– Қанақадир имтиёз борми уй берилаётганларга?\nФ.Ф.:– Уй суммасининг 25 фоизини тўлаш керак аввалдан, 15 фоизга туширилади, деган гапларҳам бор. Мисол учун, 50 квадрат метруйга олдиндан 50 миллионча тўланади. Бир квадрат метрининг нархи 4 миллион 100 минг сўмдан. Лекин кредит 20 йилга берилади. Шу пулни ижарага тўлагандан кўра, албатта, ўз уйингизга тўлаганингиз яхши-да.\nА.О.:– Албатта, бу ижодкор учун яхшигина қўллов. Аммо мен учун мукофот, поликлиника, моддий ёрдам, квартира, қалам ҳақи кабилар ижоднинг фақат ташқи томони, уюшманинг вазифаси эса ижодкорнинг ўзини ривожлантиришга кўпроқ эътибор ва шароит яратишга қаратилиши керак, деган фикрдаман. Ўзбекистонда ҳамма соҳада дунё тажрибасини ўрганиб, яхши нарсаларни олиб киришга ҳаракат қиляпмиз. Дунёнинг кўп жойларида биздаги каби Ёзувчилар уюшмаси мавжуд эмас, назаримда, у нодавлат, жамоат ташкилоти бўлгани билан ҳукумат овози бўлиб хизмат қилмоқда. Ё Сиз бу уюшмани ўз фаолиятида эркин, маҳаллий, халқаро алоқаларда тўсиқсиз, ё ҳукумат назоратидан ташқари фаолият юрита олади, деб айта оласизми? Иш юритиш учун маблағ қандай шакллантирилади ўзи?\nФ.Ф.:– “Ижод” жамоат фонди орқали. Унга нашриётлар пул ўтказиб туради. Аммо ҳаммаси ҳам эмас, пулни судлашиб олиш ҳолатлари ҳам бор. Ойликлар, командировкалар, ҳаммаси “Ижод” фонди ҳисобидан. Алоқаларга келсак, Қозоғистон, Қирғизистон, Тожикистон, Озарбайжон, Беларусь мамлакатлари билан алоқаларимиз яхши бўляпти.\nА.О.:– Ўтган ойда қирғиз ёзучилари уюшмаси раиси Нурлан оға келганини кўрдим.\nФ.Ф.:– Қирғизистон билан муносабатларимиз яхшиланяпти. ЎшандаЎзбекистон Ёзувчилар уюшмаси ва Қирғиз Миллий ёзувчилар уюшмаси билан меморандум имзоланди. Энди бир-бирларимизнинг китобларимизни ўз тилларимизда чоп этишни янада ривожлантирамиз.